
Metabolizarea etanolului a fost îndelung 
studiată. Cercetările mai vechi au urmărit 
interferența biotransformării etanolului la 
nivelul celor trei metabolisme esentiale: 
glucidic, lipidic, protidic, precum și efec- 
tele asupra principalelor organe: ficat, 
rinichi, tract gastrointestinal, cord. Studii 
mai recente au fost îndreptate spre do- 
menii mai puțin explorate: sistem nervos 
central și glande endocrine. 

Metabolismul mediatorilor chimici ai 
sistemului nervos central: noradrenalina, 
dopamina, serotonina, acid gama-amino- 
butiric (GABA), este influenţat de către 
etanol. Aminele biogene trec, prin deza- 
minare oxidativă sub acțiunea monoamino- 
xidazei (MAO) mitocondriale, în aldehi- 
dele corespunzătoare. 

Produșii finali principali ai acestor ami- 
ne biogene, detectabili în urină, sînt: 
acidul vanilmandelic (AVM) pentru nor- 
adrenalină, acidul  5-hidroxiindolacetic 
(5-HIA) pentru serotonină şi acidul homo- 
vanilic (AHV) pentru dopamină. Astfel, 
Olsen a observat că alcoolicii elimină 
mult mai puţin 5-HIA decît subiecţii nor- 
mali. 

În ceea ce privește acidul gama-amino- 
butiric (GABA), cu rol important în fizio- 
logia creierului, se consideră că și în 
metabolismul său interferă etanolul. Ace- 
tilul provenit din etanol este «depersona- 
lizat», organismul neputindu-l diferenţia 
de acetilul rezultat din glucide, lipide etc. 
alimentare. Totuşi experienţele lui Casier 
cu etanol radioactiv au demonstrat că 
acea fracțiune din acetilul alcoolic fixat 
în acizii graşi și colesterol are o persisten- 
tă de 2—3 ori mai mare în acești compuşi 
decit acetilul provenit pe alte căi. Aceasta 
confirmă tendința organismului de a fo- 
losi pentru nevoile sale energetice numai 
glucidele şi lipidele alimentare. Acetilul 
rezultat din etanol intră în ciclul Krebs, 
crescînd cantitatea de glutarat, glutamat 
și, prin aceasta, de glutamină și GABA. 
Variaţiile de GABA în intoxicația etilică — 
acută şi cronică — ar fi responsabile, cel 
puţin parţial, de efectele secundare nocive 
ale etanolului. . 

O altă modalitate de influențare a sero- 
toninei de către etanol este scăderea în- 
corporării ei în celulele cerebrale; într-a- 
devăr s-a constatat că serotoninemia 
crește la om după ingerarea de etanol. 

Etanolul ar acţiona la nivelul sistemului 
nervos central şi prin formarea de media- 
tori neuroloaici anormali. Pornind de la 


alcoolismul 


Conf. univ. dr docent M. COTRĂU 


constatarea că intoxicația etilică şi into- 
xicaţia cu opiacee au unele manifestări 
comune, dintre care principala o consti- 
tuie dependenţa de. drogul respectiv, s-a 
căutat să se explice mecanismul instalării 
acesteia. Descoperirea peptidelor natu- 
rale endogene — encetalinele și endor- 
finele — cu efecte asemănătoare morfinei 
a generat ipoteza că etanolul ar putea 
acționa la nivelul creierului prin eliberare 
de endorfine sau peptide similare acestora, 
În acest caz, administrarea antagonistu- 
lui morfinei — naloxona — ar trebui să 
prevină sau să amelioreze unele feno- 
mene din intoxicația alcoolică. Date expe- 
rimentale au arătat că, într-adevăr, nalo- 
xona a redus convulsiile din perioada de 
sevraj la animalele alcoolizate şi a amelio- 
rat starea comatoasă la alcoolici, ca şi 
performanţele psihomotorii ale unor vo- 
luntari cărora li s-au administrat doze mici 
de alcool. 

Aceste rezultate vin în sprijinul ipotezei 
după care intoxicația alcoolică este de- 
terminată, cel. puţin în parte, de eliberarea 
unor endorfine de către etanol, care ac- 
păsa la nivelul receptorilor morfinici. 
ncă din 1970, Walsh, ca și Collins au în- 

morfinodependenţei. Ei au presupus că 
sub influenţa metabolizării etanolului re- 
zultă alcaloizi în urma condensării dintre 
acetaldehidă și catecolamine; aceștia ar 
fi falşi mediatori, eliberați sub acţiunea 
unui stimul. 

Teoria aceasta a fost criticată de See- 
vers (1970) pe baza considerentului că 
acetaldehida rezultată din metabolizarea 
etanolului ar fi în cantitate prea mică 
pentru a permite asemenea reacție. În 
plus există deosebiri esenţiale între cele 
două tipuri de intoxicație, fapt descris 
încă de Thomas de Quincey, autorul ce- 
lebrelor «Confesiuni ale unui mîncător 
de opium», care scria: «opiul brut este 
incapabil să provoace o stare a organis- 
mului asemănătoare întru totul aceleia 
dată de alcool». 

Descoperirea endorfinelor şi posibili- 
tatea eliberării lor sub acțiunea etanolu- 
lui deschid perspective noi, pe mai multe 
planuri, în interpretarea etilismului. 

Lucrări din întreaga lume au confirmat 
rolul dăunător al alcoolului şi asupra sfe- 
rei genitale. Problema este departe de a 
fi elucidată — există încă destule necu- 
noscute şi chiar date contradictorii. În 
perioada dinaintea conceperii, toxicita- 
tea alcoolului atinge celulele sexuale — 
adică spermatozoizii şi ovulele. Incă la 
începutul secolului al XX-lea se stabilise 
experimental că alcoolul ingerat trece în 
glandele reproducătoare — testicule și 
ovare —, prostată, lichid seminal şi spermă 
Țesutul testicular are o afinitate deosebită 
pentru alcool, căci nivelul alcoolului re- 
găsit este doar cu puţin inferior alcoole- 
miei. Ulterior s-a demonstrat că epiteliul 
seminal este foarte sensibil la alcool 
celulele cele mai diferenţiate prezentind 
sensibilitatea cea mai mare. Inainte de a 

degenera, unele dintre aceste celule do- 
vedesc vitalitate scăzută sau chiar o dez- 
voltare anormală. Aceste constatări au 
fost confirmate de autopsiile pe alcoolici 
cronici. Așadar, alcoolismul alterează 
structura glandelor reproducătoare atit 
la bărbaţi cit și la femei, celulele sexuale 
fiind întii alterate, apoi distruse. 

Un alt efect al alcoolului în domeniul 
reproducerii este sterilitatea. Experimen- 
te pe animale au dovedit că alcoolizarea 
prealabilă produce, în funcție de doză, 
sterilitatea sau numai scăderea fecundi- 
tății. La bărbați, etilismul cronic avansat 
conduce la scăderea libidoului, sterilitate 
și feminizare — prin atrofie testiculară, 
ginecomastie și modificări de pilozitate 


1. — După Comitetul national de comba- 
tere a alcoolismului (Franța), la o concentraţie 
a alcoolului în sînge de 0,15-0,20%, riscul de 
accidente de circulație este cel mai ridicat. 

2. — Zonele din creier în care alcoolul 
exercită cel mai mare efect. Cind alcoolemia 
este de 0,04 sau 0,05%, sint afectate zonele 
superioare ale cortexului. La o alcoolemie 
de 0,1% sint atinse zonele mai profunde, 
asociate funcțiilor motrice, apoi zonele care 
controlează, intr-o mare măsură, com- 
portamentul emoțional și percepțiile. Coma 
etilică se produce la o alcoolemie de 0,4— 
0,5%cînd funcţiile creierului sint compromise 
aproape in totalitate. 


Perturbările hormonale la bărbat se 
datorează interferenţei alcoolului la nivel 
hepatic și testicular, cu metabolismul hor- 
monilor androgeni. Unul dintre mecanis- 
mele implicate în aceste perturbări constă 
în devierea metabolismului vitaminei A. 
Aceasta este esenţială pentru spermato- 
geneză, însă nu ca retinol (alcool) — for- 
mă sub care este absorbită și transportată 
în plasmă —, ci ca retinal (aldehidă). 
Transformarea retinolului în retinal este 
dependentă de  alcooldehidrogenază 
(ADH). S-a demonstrat «in vitro» inhiba- 


rea tormării retinalului de către etanol, 
care solicită ADH pentru propria-i bio- 
transformare. Prezenţa prelungită a eta- 
nolului în singe explică deficienţa testicu- 
lară în retinal, ceea ce conduce la scăde- 
rea și chiar absența spermatogenezei. 
Același efect este produs de alcool și la 
nivelul ochiului în amauroza etilică, prin 
scăderea cantității de retinal necesar reac- 
țiilor biochimice din procesul vederii. Pe 
de altă parte, excesul de NADH, rezultat 
din metabolizarea etanolului, alterează ge- 
neza steroizilor sexuali testiculari. NADH 
în exces inhibă etapa de conversie a preg- 
nenolonei în progesteronă, necesară for- 
mării testosteronei. Aceste perturbări pro- 
vocate de alcool afectează deci direct 
biosinteza testosteronei și deci testostero- 
nemia, 

În perioada de după concepere, celulele 
oului sînt expuse efectului toxic al alcoo- 
lului în ambele stadii de dezvoltare: em- 
brion şi fetus, consecinţele fiind eviden- 
ţiate fie în timpul sarcinii, fie după naștere. 

Se ştie că alcoolul străbate bariera pla- 
centară și difuzează din singele mamei 
în cel al fetusului, intoxicindu-l, deoarece 
acesta este în plus deficitar în ADH, La 
animalele intoxicate s-a găsit alcool în 
țesutul fetusului și în lichidul amniotic, 
iar nivelul de alcool din singele fetusului 
era aproape egal cu acela din singele ma- 
mei. Aceste rezultate s-au verificat şi la 
femeie. Astfel s-au raportat avorturi spon- 
tane repetate la femei cu bărbaţi alcoolici; 
aceleași femei aveau sarcini normale cu 
bărbaţi nealcoolici. Pe măsură ce intoxi- 
cația progresează, survin, după o perioa- 
dă de sarcini normale, copii debili, apoi 
născuţi morţi și, în fine, avorturi spontane 
din ce în ce mai timpurii. Nașterile prema- 
ture în procent mai ridicat la alcoolici 
decit la restul populației sint dovedite 
statistic, 

Diferite studii s-au ocupat de morbidi- 
tatea mamei și a copilului la naștere. Doze 
mici de alcool excită fibra uterină, însă 
dozele mari o inhibă; pe această proprie- 
tate se bazează tratamentul propus de 
Adamsons și Joelson în travaliul prema- 
tur. Impregnarea alcoolică nu numai că 
întirzie travaliul, dind naștere la compli- 
caţii, dar interferează cu medicamentele 
care pot fi eventual necesare. O echipă 
a INSERM — Franţa (1976), studiind aproa- 
pe 10 000 de cazuri, a găsit că procentul 
de născuțţi-morţi este semnificativ crescut 
la femeile care beau: 26/1 000 la 400 mi 
vin/zi față de 10/1 000 la nebăutoare. Cauza 
cea mai frecventă a decesului este hema- 
tomul retroplacentar. În plus s-a consta- 
tat scăderea ponderală la naștere față de 
copiii născuți din părinţi nealcoolici. 

ntr-o treime din cazuri, nou-născutul 
din mamă alcoolică apare ca hipotrofic, 
prematur. Uneori este microcefal, cu un 
facies specific, alteori cu malformații ale 
cordului, membrelor, ochilor, cu întirziere 
staturo-ponderală și perturbări psihomo- 
torii. 

Alcoolul din singe difuzează în glanda 
mamară și trece în lapte. Laptele alcoolizat 
poate da naștere la tulburări nervoase și 
convulsii, capacitatea de alăptare fiind, 
deseori, diminuată la femeia alcoolică. 

Prin aprofundarea cercetărilor in do- 
meniul interferenţei etanolului în meta- 
bolismul sistemului nervos central și al 
glandelor endocrine se va reuși explica- 
rea deplină a toxicității etanolului la aceste 
niveluri, permiţindu-se astfel instituirea 
unui tratament adecvat, ca şi a măsurilor 
de prevenire a alcoolodependenţei. 


Alcoolismul 


Studii epidemiologice privind alcoolismul, 
cit şi investigarea factorilor sociali. culturali 
şi economici, alături de cunoaşterea procesu- 
lui formativ al personalităţii, reliefează com- 
plexitatea şi vastitatea problematicii alcoolis- 
mului în lumea contemporană. 

Alcoolismul cuprinde oameni de diferite 
virste şi ocupaţii. distrugind treptat perso- 
nalitatea, voinţa, situația socială şi familială. 
Intoxicația cronică cu alcool aduce după 
sine ruina fizică şi intelectuală a individului 
și influenţează într-o măsură. mai mare sau 
mai mică. potentiali! biologic al întregii 
societăți. Fiind cu atit mai grav cu cît debu- 
tează la virste mai mici, alcoolul produce o 
stare de intoxicare a organismului, cu pre- 
ponderenţă a sistemului nervos central; după 
un consum abuziv şi de durată, se ajunge la 
modificări ale personalităţii. la degradări și 
decompensări psihice. Pe lîngă tulburările pe 
care le produce la nivelul tuturor sistemelor 
şi organelor (vascular, digestiv, genital), 
alcoolul are influență negativă şi asupra 
descendenților. 

La tineri, alcoolismul trebuie privit ca o 
«perioadă de incubație», ca o «fază latentă» 
a alcoolismului adultului, cu manifestări 
puţin spectaculoase şi alarmante. dar care 
pot evolua în cele mai diferite moduri dacă 
nu se acționează la timp, depinzind de me- 
diul ambiental în care se dezvoltă individul 
(social, profesional şi familial). 

Un prim fapt este cel privind depistarea 
precoce a acestor cazuri. înainte ca alcoolis- 
mul să marcheze semnificativ şi adesea ire- 
versibil personalitatea bolnavului. Acest as- 
pect poate fi rezolvat, la noi, prin studii 
populaţionale efectuate mai ales în colecti- 
vități de tineret (fabrici, ateliere, instituţii. 
şcoli) privind starea de sănătate a acestora, 
insistind îndeosebi asupra unor factori de 
risc, cum ar fi consumul de alcool, tutun, 
cafea etc. Subliniem că o asemenea cerce- 
tare — veritabilă profilaxie primară a 
alcoolismului — nu numai că descoperă 
formele incipiente de alcoolism, dar sur- 
prinde şi factorii de mediu fizic, psihologic 
şi social care, la o analiză complexă, ar putea 
furniza lămuriri şi apoi soluţii de ameliorare 
sau chiar de eradicare a alcoolismului în 
colectivitatea respectivă. 

Consumul de alcool la tineret a devenit 
mai frecvent în ultima perioadă şi relevă 
unele particularități demne de consemnat, 
atestind, de fapt, imaturitatea acestei cate- 
gorii de virstă sau intervenţia unor factori 
socio-familiali generatori sau adjuvanţi. 

Adolescenţa este dealtfel perioada cea mai 
«încercată» a vieții; înzestrat cu o persona- 
litate cu totul nouă, îmbogățită de cunoştin- 
tele sale şcolare şi de recentele sale legături 
extrafamiliale, adolescentul crede că trebuie 
să cunoască toate fetele «ascunse» sale 
vieţii. Pe de altă parte, spiritul de imitație 
oferă ocazii suficiente pentru unii tineri, 
fără experiență de viaţă, să intre în companii 
dubioase şi să consume băuturi alcoolice. 

Tinerii au adesea convingerea că relațiile 
interumane, că prietenia se consolidează mai 
ales prin petreceri «stropite» din abundență 
cu băuturi alcoolice. Rezistenţa la consumul 
de mari şi concentrate cantități de alcool va fi. 
după aceştia, şi un test al virilităţii. Consu- 

mul ritmic de alcool reprezintă, de asemenea, 
pentru unii tineri modalități de a-și dovedi 
maturitatea. Aceştia caută, de obicei, şi 
profită de numeroase ocazii (zile de naştere, 
reuşită la examen etc.) pe care le sărbătoresc 
consumind cantități mari de alcool, devenind 
astfel, pe nesimţite, candidaţi la dependenţă. 
Comportamentul adolescenților faţă de 
băuturile alcoolice influențează morbidita- 
tea şi mortalitatea nu numai în această pe- 
rioadă, ci în întreaga lor viaţă. Se ştie că un 
consum de alcool important şi prelungit 
este legat de diverse boli la vîrsta “adultă, 
printre care figurează ciroza hepatică, unele 
tumori, malnutriţia cronică cu diminuarea 
rezistenţei la infecţii, leziuni cerebrale etc. 
În continuare vom încerca să conturăm 
tendința unui consum mai crescut de băuturi 
alcoolice printre unii adolescenţi din muni- 
cipiul laşi. Studiul a fost efectuat pe 412 elevi 
— de sex masculin — ai unei şcoli cu profil 
tehnic, avind virsta între 18 şi 19 ani şi prove- 
nind din mediul rural. Asupra acestui aspect 
ne-am informat cu ocazia unei anchete ali- 
mentare și a unor factori de risc privind 
consumul de alcool, tutun, cafea etc. Am 
constatat că un număr relativ scăzut de 
adolescenţi (în jur de 5% din cei investigaţi) 
fac uz de băuturi alcoolice, în majoritate 
bere şi vin, şi destul de rar (aproape acciden- 
tal) de băuturi mai concentrate în alcool. În 
majoritatea cazurilor (90%) este vorba de un 
alcoolism familial. Aceşti adolescenţi erau 
obişnuiţi şi chiar îndemnați de părinți să 
consume băuturi alcoolice încă din perioada 
copilăriei, putindu-se astfel nota, la unii 
dintre ei, o uşoară întirziere în dezvoltarea 
staturo-ponderală şi chiar psihomotorie. 


Statistica prezentată de noi pe un eşantion 
relativ redus de tineri reprezintă datele pre- 
liminare ale unei anchete sociale mai ample, 
în curs de desfăşurare, privind această pro- 
blemă. Considerăm că procentajul de 5%, 
reprezintă o valoare relativ redusă compara- 
tiv cu statisticile raportate de alte țări pentru 
aceeaşi categorie de vîrstă sau chiar mai mici. 
Astfel, în Franța, pe un eşantion de elevi 
din regiunea Bordeaux se arată că 10,5% din 
cei examinaţi prezentau alcoolemii decelabile. 

După datele prezentate, lupta contra a- 
cestui flagel este deci esențială. Mijloacele 
de profilaxie trebuie să se adreseze mai întii 
tinerilor ameninţaţi. 

Trebuie deci să se treacă la cunoaşterea 
mai aprofundată a cauzelor alcoolismului la 
tineri, la prevenirea şi la tratarea acestora. 
Acţiunea educativă nu trebuie limitată nu- 
mai la cadrul şcolii. Combaterea eficientă a 
alcoolismului poate fi făcută prin creşterea 
nivelului cultural şi sanitar al tineretului, 
prin educaţia lui susținută în şcoli, familie 
şi societate. 


Cînd în anul 1959 vedea lumina tiparului 
lucrarea «Cosmonauţii antichităţii», atit co- 
munitatea ştiinţifică cit şi marele public 
făceau cunoştinţă cu un termen care, mai 
apoi, s-a dovedit a fi deosebit de prolific in 
abordări: paleoastronautica. 

În acest studiu, la nici doi ani de la lan- 
sarea primului satelit artificial al Pămîntului, 
autorul sovietic M.M. Agrest propunea o 
ipoteză tulburătoare: o serie de enigme dig 
cele mai diferite domenii ale culturilor si 
civilizaţiilor antice îşi găseau o posibilă 
explicaţie în ipoteza unor străvechi con- 
tacte cu mesagerii unor civilizații extra- 
terestre. Într-o sumară rememorare, aceste 
contacte paleoastronautice rețineau ca «pro- 
be»: distrugerea prin explozie atomică a 

a lui Enoch, imaginile rupestre de inspiraţie 
«marțiană» din Sahara, coloana de fier 
„«inoxidabil» din Delhi şi cubul de fier de 
vîrstă «terţiară» de la Salzburg, platforma 
de la Baalbek şi miturile tratînd despre 
«popoarele celeste»... 

În anul 1961. discutind frecvenţa contac- 
telor directe între civilizaţii cosmice, în 
cadrul dezbaterilor de la Green Bank cu 
privire la valoarea unor parametri ai «ecua- 
tiei Drake», Carl Sagan de la Universitatea 
Harvard, S.U.A.. propunea o ipoteză ana- 
logă cu a scriitorului şi fizicianului sovietic. 
Estimînd existența unui mare număr de 
civilizaţii dezvoltate tehnologic în Galaxia 
noastră (de ordinul unui milion), ţinind 
cont de considerentele noţiunii de «orizont» 
potrivit cărora ar fi imposibile contacte 
între civilizaţii cu un ecart tehnologic mai 
mare de | 000 de ani și bazat pe studiul unor 
mituri şi legende sumeriene, Carl Sagan 
ajungea la concluzia contactelor repetate. 
În contextul acestei idei, exobiologul ameri- 
can îşi explica apariţia bruscă a culturii su- 
meriene cu tot ce o definea ca atare (urbani- 
zare şi complicate sisteme de irigaţii, o astro- 
nomie şi o matematică de un înalt nivel) şi 
putea presupune viitorul contact după apro- 
ximativ 5 500 de ani de la miracolul sumerian. 

Reluînd, peste ani şi în alt context, ideza 
contactelor repetate, Carl Sagan se întreba 
dacă nu s-ar putea stabili dovada acestora 
căutindu-se vestigii ale trecerii extratereștri- 
lor prin sistemul solar, într-un trecut mai 
mult sau mai puţin îndepărtat. Ca răspuns, 
G.V. Foster calcula — pe baza raționamen- 


tului conform căruia vecinătatea astrală a 
Soarelui se reînnoieşte constant datorită 
mişcărilor relative în cadrul galaxiei, astfel 
că aproximativ 200 000 de stele diferite ar 
fi trecut la cel puţin 10 ani-lumină de Soare 
de la formarea acestuia, şi considerind ca 
realizabile călătorii între 10 şi 50 de ani- 
lumină la tehnologii în avans de numai un 
secol față de a noastră — la 400 numărul 
vizitelor posibile. 

Anii care au urmat au conturat mai precis 
problematica paleoastronauticii datorită lui 
Serge Hutin, Viaceslav Zaiţev, Alexandr 
Kazanţev, Andrew Thomas. Joseph Blum- 
rich, chiar Peter Kolosimo, R. Charoux şi 
E. von Dânniken, la noi în țară Victor Kern- 
bach, Ion Hobana. Florin Gheorghiţă. Sallo 
Ervin şi Mandics Gyorgy. Valoarea unora 
dintre aceste lucrări trebuie amendată cu 
rezerva firească ce ne-o impune caracterul 
lor provizoriu şi eterogen. Deşi unele dintre 
«argumentele» lor nu sint cele dorite şi 
aşteptate, nereuşind să evidenţieze proba 
paleoastronautică ca atare, aceste lucrări 
soluţionează probleme de natură metodo- 
logică. reprezentind căi deschise pentru re- 
zolvarea ipotezelor paleoastronautice. 

Repertoriul temelor ipotezei paleoastro- 
nautice, probabil indeajuns de reprezentativ 
la această oră, include teme cultural-nara- 
tive, istorico-geografice, antropologice, ştiin- 
ţifice, tehnologice şi cultural-artistice. În 
această rapidă trecere în revistă ne-am referit, 
între altele, la mitul de raport astral. la 
«teoria» civilizaţiilor fără copilărie, la pre- 
supusul diluviu, la implantarea extraterestră 
a speciei umane, la ciudatele hărți ale lui 
Piri Re'is, Oronte Fineus și Benincasa, la 
amenajări, construcții şi mecanisme stranii 
(Nazca, Baalbek, Palenque ). la «omul cu 
nimb» prezent în arta rupestră şi în icono- 
gratia ortodoxă medievală (Tassili, Fergana, 
Abakan. Decani...). 

Prezentarea sintetică a concluziilor abor- 
dării unuia dintre aceste subiecte ne va 
convinge, mai mult decit orice alt comen- 
tariu demonstrativ «pro» şi «contra», de 
necesitatea definirii sistemice a paleoastro- 
nauticii în cadrul mai larg al demersului 
materialist-dialectic şi ştiinţific. Aceasta pen- 
tru că, înainte de a căuta esenţa ipotezei 
paleoastronautice, trebuie să ne explicăm în 
ce constau posibilele probe paleoastronau- 
tice ale ipotezei respective. 


GHEORGHE N. POPESCU 


Să luăm, de exemplu, «Vedeniile lui Eze- 
chiel». În «interpretarea» paleoastronautică 
curentă, respectivele vedenii încearcă să re- 
dea în termenii unei «economii pastorale» 
(Ch. Berlitz) «fenomenul apariţiei unei astro- 
nave, pînă la aterizare. şi — mai mult 
vizitarea instalaţiilor acesteia» (V. Kern- 
bach). În acest joc al «interpretărilor» 
lăsînd la o parte cele teologice —, cea a lui 
J.F. Blumrich se detaşează mai ales pentru 
că «reconstrucția» se face în termenii cei 
mai tehnici cu putință (fig. 1). inginer la 
N.A.S.A., J.F. Blumrich imaginează un mo- 
dul de coborire-ascensie de formă conică, 
prevăzut cu un sistem de propulsie compus 
dintr-un reactor şi patru unități de tip eli- 
copter, dispuse la partea inferioară, şi cu o 
capsulă de comandă superioară! De ase- 
menea, «astronava» lui Ezechiel a fost «re- 
găsită» ca fiind înfăţişată în unele elemente 
decorative şi sculpturale prezentate în Pala- 
tul ducal Federico da Montefletro din Ur- 
bino-ltalia (L. Cobelli). 

«Argumentul» conform căruia în vede- 
niile lui Ezechiel (Ezec. 1. 1—28, 8.1—22), 
în cea a lui Daniel (Dan. 7.1—15) sau în 
cele descrise în Apocalips — ca să ne re- 
zumăm numai la cîteva cuprinse în Biblie —, 
«sînt personificate anumite instalații ciber- 
netiœ ale navelor, cît şi mişcările autonome 
ale unor aparate de zbor» (V. Kernbach) 
este hazardat datorită neînțelegerii termi- 
nologiei canonice a textelor, la care s-a 
adăugat eroarea de interpretare prin ana- 
logie dintre tehnica noastră astronautică şi 
cea a ipoteticilor paleoastronauţi extrate- 
reştri. Aceasta pentru că nu putem pune 
semnul egalităţii între tehnicile astronautice 
aparținind unor civilizaţii cosmice diferite. 
Imaginea falsă a viziunii mesianice a prooro- 
cului iudeu primeşte o explicație prin nre- 
cizările pe care Daniel, un alt prooroc. le 
face asupra propriilor vedenii: «Visînd un 
vis am avut vedenii în minte» (Dan. 7.1,15— 
8.1), «am stat leşinat şi bolnav mai multe 
zile:... eram uimit de vedenia aceasta...» 
(Dan. 8.27). Comentariile sînt de prisos. 

Dar, dincolo de semnificaţiile religioase. 
indiferent de interpretările de expresie pa- 
leoastronautică, vedeniile lui Ezechiel își 
află explicaţia raţională, ştiinţifică şi ma- 
terială în fenomenul meteorologic de halou 
asociat cu sori falși (fig. 2). Autorii acestei 
interpretări, Donald H. Mentzel şi Ernest 


H. Taves, specialişti în meteorologie, din 
dorința sinceră de a lămuri lucrurile şi in 
urma unui studiu aprofundat, au ajuns l3 
concluzia că, deşi Ezechiel a dat dovada 
unui acut simţ al observării ştiinţifice în re- 
latarea unui fenomen meteorologic impor- 
tant..., «exphcarea elementelor vedeniilor de- 
vine clară dacă vom avea ca ghid meteo- 
rologia». 

Astfel (fig. 3), «roata aflată în mijlocul 
altei roți» nu înseamnă decit două halouri 
concentrice în jurul Soarelui, cele «patru 
făpturi vii . sînt, de fapt, sorii falşi, al căror 
aspect era de «cărbune înroşit în foc şi ca 
nişte lămpi». Licărirea de care se vorbeşte 
este un lucru obişnuit pentru aceşti sori 
falsi. Alcătuiţi din miriade de scîntei sclipi- 
toare, ci sînt, în vedenie, «fețele heruvimi- 
lor». Din descrierea proorocului reiese că 
imaginea conţinea o cruce avind Soarele în 
centru. Braţele crucii arătau ca spiţele unei 
roți, fiecare formînd corpul unei figuri, în 
timp ce fiecare «soare» reprezenta capul. În 
antichitate era un lucru obişnuit ca spiţele 
roților carelor să fie sculptate sub forma 
unor animale sau ființe umane. Descrierea 
lasă să se înțeleagă că vedenia în cauză a 
avut loc nu mult după răsăritul Soarelui şi, 
probabil. acele coloane (spiţele roții) păreau 
prelungi, ca efect al strălucirii aurorei. Ele 
prezentau, se pare, un aspect de penaj şi 
nu este nevoie de prea multă imagifaţie 
pentru ca aceste «aripi» să fie «văzute» ca 
acoperind corpul figurii. «Piciorul» fiecărei 
figuri, fiind lăţit de strălucirea Soarelui, 
putea uşor sugera imaginea «exactă» a unui 
picior de vițel şi strălucind cu culoarea aramei 
lustruite. Cele două halouri avind cite ceva 
din caracteristicile curcubeului — cu stratul 
roşu apărînd la partea inferioară — datorită 
estompării create de orizont, dădeau o nuanţă 
generală de galben închis. Arcul iridiscent 
exterior, «gloriile» dădeau aparența unor 
aripi curbate, întinse şi îimpreunate, încheind 
cercul şi. astfel, strălucirea caldă a benzii 
roşii a haloului crea aparența unor miini 
întinse şi împreunate. De asemenea, men- 
ţionarea «ochilor» haloului exterior poate fi 
interpretată prin apariţia fenomenului — 
rar — al unor sori falşi secundari. O parte a 
vedeniei este descrisă ca un tron de «safir» 
Acest tron pare să fie arcul tangent la ha- 
loul exterior şi descrierea culorii sale coinci- 
de perfect cu faptele observaţionale: din 
toate curcubeele și arcele asociate cu ma- 
nifestări de sori falşi, culoarea observată la 
arcul exterior este numai albastru plin (ca a 
safirului). În contextul acestui fenomen, «de- 
plasarea» vedeniei îşi găseşte explicaţia fi- 
rească şi naturală. Pe măsură ce Soarele se 
ridică aparent pe bolta cerului, «roţile» 
conținînd «creaturile vii» şi întreaga vedenie 
se «mişcă» împreună cu aceasta. Singurul 


pasaj obscur din întreaga vedenie este cel 
referitor la feţele creaturilor: de om, de leu, 
de vultur şi de bou. După D.H. Mentzel şi 
E.H. Taves, ele par furnizate de imaginati 
vie a proorocului. 

Cercetarea noastră privind termenii și 
aspectele lor conexe întilnite în relatarea 
vedeniei arată că pe fondul descrierii unui 
fenomen natural s-au grevat interpretări 
canonice, a căror origine o identificăm în 
valorile civilizaţiei sumero-babiloniene, ma- 
tricea culturii poporului evreu. Astfel, prima 
țară a evreilor a fost Mesopotamia antică, 
neamul lui Avraam (considerat drept stră- 
moşul evreilor) locuia în Ur, capitala anti- 
cului Sumer (cf. Gen. 11.31; Neen 97). 
După întoarcerea din captivitatea babilo- 
niană (sec. VI-—IV î.e.n.), redactind Vechiul 
Testament, in compilațiile lor, cercurile 
preoțești evreieşti au adaptat această stră- 
veche moştenire culturală scopurilor lor 
religioase - urmărite în principal: credința 
într-un popor ales şi în mesianism. Heruvimii 
din vedeniile lui Ezechiel — și nu numai ale 
lui — trebuiau să aibă o înfăţişare omenească 
şi să poarte aripi (vezi şi la Exod 28.18—-22). 
Aceasta pentru că modelele lor — ca pa- 
tern zeii, demonii, geniile şi unii regi — sint 


‘reprezentate în iconografia sumero-babil9- 


niană sub chipuri înaripate («Korbu» din 
asiriană se traduce prin «fiinţă cu aripi»). 
De fapt, chiar în vedeniile lui Ezechiel, pri- 
mii oameni — văzuţi prin persoana regelui 
Tirului — sînt numiţi «heruvimi ocrotitori» 
(Ezec. 28.14). Și tronul «văzut» de prooroc 
trebuia să se sprijine pe patru heruvimi (vezi 
și la Ps. 80.1-Asaf) pentru că, dacă ne vom 
reîntoarce la universul. mitologiei, vom ob- 
serva că, la facerea lumii, în lupta sa împo- 
triva monstrului Tiamat, Marduk — zeul 
oraşului Babilon — a fost însoțit de patru 
vinturi apocaliptice. 

Fizionomia multiplă a celor patru făpturi 
vii (heruvimi). «văzute» de Ezechiel poate 
fi interpretată printr-o plurivalență de sin- 
teză ca urmare a preluării unor elemente 
mitologice sumeriene. Astfel, pe stela ișak- 
kului (mare preot şi şef războinic) Entemena 
din Lagaş (azi Tello) vulturul şi leul sint 
simbolurile şi însemnele zeului patron al 
cetăţii, Ningirsu, ca şi ale regalității. De 
asemenea, la sumerieni, ca la toate popoa- 
rele din Orientul Apropiat antic, boul era 
simbolul abundenței. 

-Deplasarea vedeniei era pentru prooroc 
un fapt păstrat în legendele pe care evreii 
le auziseră în timpul captivităţii lor la Ba- 
bilonia. Atunci se mai păstra ca tradiţie 
amintirea înfricoşătoarelor statui gigantice 
sculptate în piatră ale «oamenilor-tauri» şi 
«oamenilor-lei» înaripaţi. Aflate la intrarea 
palatului din Ninive al lui Assurbanipal 
(688—626 î.e.n.), aceste statui aveau pre- 


văzut un al cincilea picior, care, atunci cind 
cineva se apropia de ele, creau iluzia opiică 
de «deplasare». 

Dar iată un pasaj din vedenie, unde Eze- 
chiel spune: «...şi mîna Domnului apasă 
tare peste mine» (Ezec. 2.14). pasaj care, 
cel mai adesea, a fost interpretat ca şi cum 
profetul a avut «...senzaţia fizică a supra- 
solicitării din timpul accelerației», aceasta 
fiind «atit de evidentă încît... ar putea fi 
semnată de fiecare dintre cosmonauţii noştri 
contemporani» (V. Kernbach). Și totuşi 
este vorba şi aici de o preluare din formularea 
canonică a incantaţiilor magice sumeriene 
şi care vor, de fapt, să însemne atotputer- 
nicia despotică a zeităților asupra oamenilor. 
Într-una dintre luptele pentru supremaţia 
Lagaşului, zeul Ningirsu îl luă pe umaitul 
(marele preot) Zabalan — adversarul pro- 
tectorului său, işakku Entemena — în 
«Marea sa plasă şi făcu să apese asupra lui 
mîna sa puternică, piciorul său puternic». 
Punînd aici punct, afirmăm că şi toate 
celelalte elemente ale «vedeniei» pot fi expli- 
cate prin tradiţie. Se poate vedea astfel că 
nu există nici o bază raţională pentru a 
admite că vedenia lui Ezechiel ar reda ate- 
rizarea unei astronave. 

@ 

in loc de incheiere vă propunem spre 
interpretare una dintre descoperirile care 
par să conțină acel coeficient de stranietate 
propriu posibilelor probe paleoastronautice 


Gr 4). 

n timpul amenajării unui canal de irigà- 
ție în regiunea Abakan-Hakassie /Minu- 
sinsk a fost descoperită o incintă pătrată, 
datînd din mileniul III î.e.n. În piatra pere- 
telui, alături de reprezentările divinităților 


fertilităţii şi Soarelui (deja cunoscute în . 


arheologia Siberiei), au fost descoperite de- 
sene antropozoomorfe cu totul noi. Lucru 
curios este faptul că «păsările» sînt desenate 
de o manieră egipteană, părind identice cu 
reprezentările zeilor egipteni Thot şi Honsu. 
Animate de o ciudată mişcare — și pe care 
Thomas Mann o definea plastic undeva 
spunînd că asemenea figuri «stau pe ambele 
tălpi în mers şi merg stind pe loc» —, ele 
par a reprezenta ibisul şi şoimul. De ase- 
menea, în mai multe morminte din zonă au 
fost găsite schelete avind caractere negroide. 
n interviul acordat la data descoperirii — 
anul 1960 —, arheologul A.N. Kipski a insis- 
tat pentru «confruntarea acestei descoper 1! 
cu altele asemenea făcute în Siberia, dar 
mai ales în zonă». 

Referindu-ne la partea anticipativă suge- 
rată de reprezentarea centrală care, stricto- 
sensu, pare a reda imaginea unui cosmonaut 
cu cască, aşteptăm interpretarea dumnea- 
voastră la această criptografică «carte de 
vizită a faraonului-cosmonaut» 


AL XXXI-lea CONGRES INTERNAȚIONAL DE ASTRONAUTICĂ, 


Conf. dr. ing. FLORIN ZĂGĂNESCU, 


secretar științific a! Comisiei de astronautiră a Academiei RSR 


În organizarea Agenţiei spațiale naţionale japoneze, a Universităţii din 
Tokio și a altor șase instituții științifice din Japonia, în perioada 21-28 septem- 
brie 1980 au avut loc lucrările celui de-al XXXl-lea Congres internaţional de 
astronautică. 

În paralel cu şedinţele de lucru ale celor 32 ‘de secțiuni ale congresului, 
şi-au desfăşurat activitatea de prezentare de referate, comunicări și filme de 
specialitate următoarele simpozioane, colocvii etc. specializate: al 10-lea sim- 
pozion de economicizare a spațiului al 23-lea colocviu de drept spațial; al 14-lea 
simpozion de istoria astronauticii; al 13-lea simpozion privind salvarea astro- 
nauților în cosmos; a 9-a conferință pentru comunicații cu civilizațiile extra- 
terestre și a 10-a conferință spațială internațională studențească. 

În ansamblu, au fost susținute cca 400 de comunicări, referate, informări, 
mese rotunde, filme științifice etc.; trebuie subliniate — prin interesul stirnit 
și participarea masivă — prezentările programelor spațiale actuale: «Saliut»; 
«Ariane»; «Space Shuttle»; programul spațial japonez; «Spacelab». 

Organizatorii au oferit participanților posibilitatea de a vizita: Laboratoa- 
rele spațiale naţionale (NAL), laboratoarele de profil ale secției spațiale de la 
Universitatea din Tokio (Institutul de științe spaţiale și aeronautică), Centrul 
de emisie al Agenției japoneze de telecomunicații, laboratoarele de cercetări 
în domeniul radiocomunicaţiilor, Centrul spaţial Tsukuba, Centrul de urmărire 
a rachetelor și sateliților Katsuura, Centrul de teledetecție Hatoiama, precum 
şi centrele de lansări de la Kagoshima și Tanegashima. 


* La care autorul a prezentat o comunicare 


PROGRAMUL 
«SALIUT-SOIUZ-PROGRESS», 
IN EVOLUȚIE 


La congres au participat și au prezentat 
informări despre periplurile lor spațiale la 
bordul complexului orbital «Saliut-Soiuz- 
Progress» cosmonauţii V. Kubasov, V. 
Kovalionok și V. Aksionov, toți din Uniu- 
nea Sovietică, precum şi cosmonauţii G. 
Ivanot (R.P. Bulgaria) şi Fan Tuan (R.S. 
Vietnam). Dealtfel, cosmonauții au fost 
invitaţi și de Ambasada U.R.S.S. la Tokio, 
unde — în fața membrilor corpului diplo- 
matic acreditaţi în Japonia — au făcut 
informări despre cele mai deosebite ac- 
tivități și evenimente din viața lor spațială. 

Atenţia tuturor specialiștilor a fost a- 
trasă în mod special de filmul documentar 
(color) prezentat de dr. Valeri Kubasov 
privind misiunea sa împreună cu cosmo- 
nautul maghiar Farkas la bordul comple- 
xului spațial «Saliut-Soiuz». 

În intervenția sa, dr. V. Logostaev, di- 
rectorul tehnic adjunct al programului 
«Saliut», s-a referit la capacitățile, apara- 
tura și investigaţiile științifice incluse în 
programele zborurilor recente, arătind tot- 
odată că la stația «Saliut»-6 au fost efec- 
tuate direct pe orbită o serie de remedieri 
ale unor defecţiuni. Astfel s-a descris 
modul cum s-a produs și cum a fost re- 
mediată pe orbită defectarea unuia dintre 
cele trei rezervoare de propergoli lichizi 
ai stației «Saliut»-6: a fost detectată su- 
papa defectă și rezervorul respectiv a 
fost izolat, iar carburantul forțat să treacă 
în celelalte două rezervoare; această ope- 
rațiune a impus rotirea staţiei în jurul axei 
laterale pentru a fi provocată artificial o 
forță de greutate necesară transvazării. 
Măsurile care au fost luate direct pe or- 
bită, inclusiv înlocuirea membranei su- 
papei defecte de la rezervorul cu pricina, 

precum și «spălarea» acestuia cu azot, 
au permis ca «Saliut»-6 să fie în con- 
tinuare aptă pentru a primi echipaje de 
cosmonauți. 

Toţi cosmonauții care au luat cuvintul 
au subliniat rolul tot mai important al 
membrilor echipajelor la bordul staţiilor 
orbitale pentru parcurgerea etâpelor ac- 
tivităţilor de cercetări științifice, observări 
ale Terrei şi spaţiului, coordonării apara- 
turii de observații și studii ştiinţifice. A- 
ceste afirmaţii au primit recent o excelentă 
confirmare prin încheierea cu succes pe 
11 octombrie a.c. a zborului de 185 de 
zile (zbor record) efectuat la bordul staţiei 
sovietice «Saliut»-6 de echipajul format 
din cosmonauţii Riumin și Popov; ei au 
încununat prin excepţționalul lor zbor o 
activitate de 3 ani pe orbită a acestei staţii 
foarte fiabile (cca 1,5 ani ea a funcționat 
în regim pilotat, găzduind trei echipaje 
mixte — mai, iulie, septembrie — aduse 
cu navele «Soiuz» şi încă patru cuplări 
cu navele de transport de tip «Progress»); 
tot această stație a permis testarea unui 
nou tip de navă cosmică — «Soiuz-T», 
precum şi trimiterea la sol a cca 4 000 de 
spectrograme» și a peste 3500 de foto- 
grafii din cosmos. La bordul lui «Saliut»-6 
au fost studiate influența imponderabili- 
tăţii îndelungate asupra organismului u- 
man, funcționarea sistemului nervos și a 
celui vascular în condiţiile zborurilor or- 
bitale prelungite, cosmonauţii au desfă- 
şurat activități tehnice concrete, cum ar 
fi utilizarea laserului şi a aparatului de 
sudură în imponderabilitate, precum și 
folosirea scafandrului cu vacuum CIBIN, 
ce-a permis urmărirea modului în care 
reacționează organismele umane în tim- 
pul unui zbor cosmic îndelungat. 


PROBLEMA NR. 1: 
ECONOMICIZAREA COSMOSULUI 


Cu ocazia acestui congres, desfășurat 
sub deviza «Aplicațiile cercetării spaţiale», 
o atenție deosebită a fost acordată de 
către participanți (cca 950 de persoane din 
aproape 40 de țări și peste 87 de asociaţii 
spaţiale din întreaga lume) punerii astro- 
nauticii în slujba scopurilor nemijlocit 
economice, cu eficiență maximă pentru 
activitățile terestre. Încă de la deschiderea 
congresului s-a subliniat de către oficia- 
litățile Federaţiei și ale organizatorilor că 
întreaga activitate aferentă congresului, 
pe o durată de lucru de opt zile, dar cu 
aproape doi ani de pregătiri prealabile, a 
fost de a demonstra «noi căi de utilizare 
a spaţiului în scopul soluționării presan- 
telor probleme ale umanității, cele eco- 

- nomice şi de surse de energie fiind printre 
cele mai de seamă». Despre această de- 
viză vorbește de la sine organizarea sim- 
pozioanelor: Spaţiul și energia, Aplicaţii 
dirijate pentru Terra, Mediul cu gravitate 
redusă. Scopurile de folosire exclusiv 
pașnică a cosmosului, cărora le este 
subordonată întreaga activitate a Fede- 
rației, au fost subliniate de reprezentanții 
la congres din partea organismelor inter- 
naționale UNESCO, F.A.O. (Food and 
Agriculture Organisation), I.T.U. (Inter- 
national Telecommunication Union) și 
W.M.O. (World Meteorological Organi- 
sation). 

În referatul intitulat «Efecte economice 
ale activităților spațiale», directorul pro- 


gramului «Spacelab», dr. Michel Bignier, 
invitat de onoare al oficialităților congre- 
sului, a inclus, printre domeniile în care 
astronautica ajută excepțional la econo- 
micizarea spațiului, telecomunicațiile, te- 
leviziunea, meteorologia și teledetecția. 
El a arătat că nu poate prevedea în viitorul 
imediat eficiența economică a cercetării — 
la scară mare — pentru fabricarea de noi 
materiale direct în cosmos sau produce- 
rea de energie corespunzătoare nevoilor 
planetei direct din cosmos, Activitățile 
acestea, spunea dr. Bignier, urmează a 
fi studiate din punct de vedere economic 
abia la sfirşitul noului deceniu! 

Programe concrete, care susțin ideile 
de mai sus, au fost aduse în referatul său 
de dr. S. Astrain, directorul general al 
firmei Telecomunicații prin satelit (Tele- 
sat): «Telecomunicaţiile prin sateliții ar- 
titiciali reprezintă deja 2 miliarde de dolari 
anual și vor atinge cca 10 miliarde în a 
doua jumătate a deceniului următor, în 
1985 fiind terminate sau aproape finali- 
zate 97 de asemenea sisteme pe glob!». 
Într-un referat aproape similar, dr. K.P. 
Heiss, președintele corporației «Economy 
Incorporated», a estimat la 2,2—4,% mi- 
liarde de dolari beneficiile aduse de sis- 
temul de sateliți de teledetecție «Land- 
sat». Atit preşedintele Comisiei naţionale 
franceze de cercetări (C.N.F.S.), dr. M. 
Curien, cit şi dr. G.E. Mueller, președin- 
tele corporației «Sydney Development» 
au susținut necesitatea amplificării cer- 
cetărilor spaţiale; dr. Mueller și dr. K. 
Ehricke de la N.A.S.A. au informat des- 
pre proiectele unor mari stații orbitale 
colectoare de lumină solară, capabile să 
lumineze anumite regiuni ale globului (a- 
fectate de calamităţi, la care culturile au 
nevoi suplimentare de energie etc.) sau 
chiar să convertească această energie în 
electricitate, pe care să o restituie Pă- 
miîntului sub formă de fascicule de mi- 
crounde... 


INDUSTRIA AEROSPAȚIALĂ 
JAPONEZĂ 


Realizările din ultimul sfert de secol au 
recomandat industria aerospațială japo- 
neză pentru colaborări în exterior: Boeing, 
Messerschmitt-Bâlkow-Blohm (R.F.G.), 
Fokker (Olanda) și Rolls Royce. Recon- 
struită imediat după 1950, industria aero- 
spațială japoneză are ca parte predomi- 
nantă aeronautica, domeniu în care lu- 
crează în prezent 25 000 de angajaţi și 
care are ca cifră de afaceri anuală suma 
de 1,4 miliarde dolari S.U.A. Se fabrică 
aici cca 30 de aparate diferite, de la avioa- 
ne militare cu reacție şi pînă la avioane cu 
reacție de pasageri, elicoptere și pla- 
noare. Circa 85% din producția aeronau- 
tică este afectată cerințelor armatei. În 
cadrul programului spaţial, mult mai mo- 
dest, bugetul fiind de numai 8,5% din 
ceea ce se acordă pentru aerospațial în 
ansamblu, s-au lansat totuși pină acum 
opt sateliți artificiali, cu lansatoare proprii 
(«Lamda», «Mu» etc.). Asociaţia naţio- 
nală spaţială japoneză NASDA (Naţional 
Aero Space Development Agency) este 
destul de bine apreciată peste hotare, 
mai ales de cind a demarat unele coope- 
rări cu organisme spaţiale din S.U.A. (de 
exemplu, cu J.P.L.-Pasadena a contrac- 
tat construirea celei mai mari camere de 

1. — Pe rampa de lansare racheta sovie- 
tică cu care sint lansate cabinele spațiale 
SO/uz. 

2. — Specialiştii de la Kagoshima S.C. au 
lansat satelitul japonez JIKIKEN cu racheta 
M-3H-3. 

3. — Satelitul japonez KIKU-2 este pregătit 
pentru încercări la centrul spațial de la 
TSUKUBA. 


vid şi simulare a radiaţiei solare asupra 
sateliților de telecomunicații: h=26 m; 
Ø=8,4 m). De mărimea industriei aero- 
nautice japoneze ne putem face o părere 
arătind că industria vest-europeană (An- 
glia inclusiv) folosește 250 000 de angajaţi 
și are o cifră de afaceri anuală de 18 mi- 
liarde de dolari. Cu toate că în ansamblu 
industria aerospațială japoneză reprezin- 
tă doar 1 : 30 din cea americană (ca volum), 
ritmul său de dezvoltare este debordant: 
15%! Şi așa cum a declarat presei Takashi 
Yoshinari, directorul general al Societății 
companiilor japoneze, deși la început şi 
încă în faza de a se orienta, ea se află pe 
drumul care o va face competitivă pe 
plan mondial. 

Baza pentru acest ritm şi pentru cu- 
noașterea și stăpînirea în timp scurt a 
tehnologiilor moderne a fost constituită 
de contracte de licență cu firme mari 
americane, începind încă de acum 10 ani; 
în acest an, de exemplu, industria aero- 
nautică japoneză a început să producă 
pentru Agenţia de apărare japoneză apa- 
ratele McDonell Douglas F-15 EAGLE, 
destinate să înlocuiască cele peste 140 
de aparate F-4EJ Phantom, de asemenea 
construite în licență. După oţel, automo- 
bile și produse electronice, di. Yoshinari 
apreciază că industria aerospațială va fi 
o nouă realizare a Japoniei: «...Noi ne 
aşteptăm în continuare la numeroase pre- 
siuni care ni se vor face, dar a întreprinde 
ceva util în aviaţie este o acțiune care 
merită...», 

Aceste fapte vin să demonstreze înaltul 
nivel la care a ajuns industria aerospațială 
japoneză, care produce deja avionul său 
propriu supersonic bimotor, un avion de 
transport de 64 de pasageri, un avion cu 
patru motoare cu  aterizare/decolare 
scurte, rachete spaţiale și are lansați deja 
17 sateliți de telecomunicaţii, meteoro- 
logici, de cercetări ştiinţifice, de tele- 
detecție etc. Faptul că în 1980 Tokio a fost 
gazda celui de-al XXXI-lea Congres de 
astronautică și că același oraș va fi în 
1983 gazda celei de-a 7-a ediţii a Salonului 
internaţional spaţial, pentru care se esti- 
mează o participare record, pledează în 
favoarea capacităților acestei industrii de 
vîrf în lume. 


YOGA w 


MARIO SORIN VASILESCU 


TEHNICILE YOGA (III) 
Atitudinea specifică 


«Dacă a şti nu se conjugă cu a fi, atunci 
doar a şti este zadarnic». Cea mai cuprinză- 
toare formulă, cel mai elaborat algoritm. 
mecanismul cel mai ingenios rămîn perfect 
inutile dacă nu sînt trezite din starea de po- 
tenţialitate latentă prin utilizarea lor într-un 
context corect şi specific. În Yoga, «conjuga- 
rea lui a şti cu a fi» rezidă nu în acumularea 
sterilă de noi şi noi procedee, ci în integrarea 
armonioasă, firească şi eficientă a arsenalului 
tehnic, în însăşi existenţa noastră personală. 
lar în cadrul acestei optimizări existenţiale 
cheia de boltă este starea de spirit specifică, 
atitudinea intimă a celui ce practică Yoga, 
prezentă atit în timpul şedinţei de lucru, cit 
mai ales în afara ei, dincolo de exerciţii, în 
intregul nostru mod de viaţă. Atitudinea-la 
care ne referim este — credem — cel puţin 
la fel de importantă ca întreg bagajul teore- 
tico-practic yoghin. Căci prin ea procedeele 

— în ciuda numărului imens şi al diversităţii 
lor proteiforme — îşi regăsesc nu numai 
unitatea lor esenţială, ci şi adevărata lor va- 
loare (ciuntită, adesea, de o practică unilate- 
rală, izolată). Starea aceasta nu este impusă 
arbitrar, ci ia naştere din însuşi scopul prin- 
cipal al practicii yoghine. Se ştie că Yoga şi 
tenomenele similare ei au apărut în cultura 
umană ca o încercare a omului de a-şi înțelege 
şi depăşi condiţia sa limitată în timp şi spaţiu, 
marcată de griji, frică, maladii... (Eliade). 
Pentru realizarea acestui deziderat subiectiv, 
s-a procedat, încă din timpuri imemoriale, la 
o observare riguroasă şi strict obiectivă a 
tuturor manifestărilor naturale. Există posi- 
bilitatea ca practica susținută a concentrării 
mintale, a meditaţiei intense, focalizate pe un 
uriaş volum de observaţii intra şi extraumane, 
să fi relevat, structurat şi conştientizat, pentru 
prima oară în mintea omenească, informaţia 
latentă a unităţii fundamentale şi a dina- 
micii permanente a materiei (Vasilescu, 1974, 
1979), informaţie conservată în aşa-numita 
memorie cosmologică (Rogoz, 1980) sau 
informaţională (Săhleanu) şi prezentă pre- 
tutindeni, inclusiv în om, la un nivel profund. 
Această ipoteză ar putea explica de ce texte, 
dintre care unele anterioare mileniului I î.e.n.. 


descriu detaliat — graţie unui simbolism 
prea mult suspectat şi prea puţin studiat 

date şi cunoştinţe crezute drept apanaj al 
științei moderne (de exemplu, existența ato- 
mului primar al universului, cauzele şi destă- 
şurarea Big-bang-ului — în Vedas şi Tantras; 
tensiunile dialectice creatoare prezente la 
scara cosmică — în Samkhya-Sutra; conceptul 
de informație — în Upanishadas: ierarhia 
nivelurilor de manifestare şi structurare a 
cîmpului informaţional — în doctrina Tri 
Kaya;teoria relativităţii — în textul Swadvaya 
Yoga din şcoala Jaina, citat de Brunton; 
ideea vidului ca izvor al substanţei elemen- 
tare — în teoriile Sunyata şi Stong-Pa-Nid, 
conform cărora vidul se află într-o strînsă 
interrelaţie cu informaţia profundă a mate- 
riei numită aici Chos-Sku. adică Adevăr etc.), 
Sperind să revenim cu argumente ferme, 
dorim acum doar să precizăm o anume situa- 
ție: încercările de exegeză unilaterale, bazate 
fie pe o optică îngustă monodisciplinară, fie 
pe aplicarea rigidă a categoriilor gîndirii 
logice europene tradiţionale (de sorginte 
elină), au falsificat prea mult şi prea des rezul- 
tatul eforturilor meditative (nu doar orien- 
tale), mergîndu-se pînă la negarea sa totală. 
S-a uitat şi se mai uită că meditaţia de tip 
yoghin este o experiență complexă şi inte- 
grală ce afectează într-un mod aparte atît 
cortexul, cît şi-structurile abisale subcorticale. 
Or, analiza rezultatelor meditaţiei, întreprin- 


să doar prin prisma logicii bivalente (caracte-. 


ristică raţiunii corticale) nu poate fi decit 
incompletă. 

Astfel, acel hotărît «NETI, NETI» (nu-i 
asta, nu-i asta) al înțeleptului upanishadic, 
departe de a reprezenta negarea realităţii 
lumii — cum au afirmat unii exegeți —, 
exprimă, de fapt, revelaţia contrastului din- 
tre necontenita transformare a aparenţelor 
substanţei în comparatie cu permanenta 
esenței informaţionale (perceptibilă, proba- 
bil, în stările meditative de maximă intensi- 
tate). Oricît ar părea de fantastic, este foarte 
posibil ca, graţie anumitor tehnici, pionierii 
Yogăi să-şi fi lărgit spectrul percepţiei mult 
dincolo de limitele senzoriale obişnuite, acti- 
vind manas-ul, «simţul intern», şi reuşind 
astfel să sesizeze aspectul elementar al sub- 
stanței, precum şi existența cîmpurilor. Am 
insistat asupra subiectului, deoarece, indi- 
ferent de deosebirile dintre principalele şcoli 
de Yoga, toate urmăresc declanşarea rezo- 
nanței dintre om şi amintita informaţie a 
unității şi dinamicii lumii. Aşa se explică sem- 
nificaţia literală de «unire» a termenului 
Yoga. Numai că dacă problema rezonanţei 
întruneşte acordul unanim, modul ei de 
concretizare este foarte nuanţat, în funcție 
de interpretarea raportului om-lume şi a 
rolului omului în existență. Această interpre- 
tare a suferit un proces evolutiv, din care 
amintim acum doar 3 stadii majore: 1) izo- 
laționist; 2) transcendent; 3) integrant. 

1) Maniera izolaţionistă provine din exa- 
gerarea contrastului dintre perisabilitatea 
substanţei (şi, implicit, a existenţei biologice) 
şi stabilitatea substratului informaţional al 
materiei. Ca atare, s-a încercat sacrificarea 
ascetică a biologicului şi a existenţei normale 
(considerată «dureroasă») în favoarea co- 
nectării contemplative la aspectele subtile 
ale psihismului. Această fugă de realitate a 
dus — din pricina rafinării autocunoaşterii 
fără o trecere reală la acţiune — la cantonarea 
practicianului în stări de autocontemplaţie 
limitantă, în extazul unor viziuni stimulate 
psihic. Au rămas totuşi în acest stil de lucru 
procedee de autoanaliză şi de interiorizare și 
relaxare, inegalate în psihologia şi psihote- 
rapia modernă (Cavcedo). E păcat însă că 
pină şi unii autori recenți — altfel valoroşi 


— (Vlăduţescu, 1980, Epuran şi Holdevici, 
1980), ca şi Dicţionarul enciclopedic conti- 
nuă să analizeze şi să reducă Yoga la con- 
ceptul acestei maniere izolaţioniste, promo- 
vate de unele Upanishadas şi — parţial — de 
Yoga-Sutra, text clasic (cca sec. II î.e.n.) 
aparţinind lui Patanjali. Dar concepția a- 
cestuia — sumum al Yogăi brahmanizate — 
este doar o treaptă în istoria și practica Yoga 
şi nu finălul ei (inexistent, căci cunoaşterea 
este infinită). i 

2) Maniera transcendentă porneşte de la 
reevaluarea parţială a realităţii existenţei. Se 
afirmă unitatea esenței (Nirvana, Kaivalya) 
cu fenomenele (Maya). Se acordă un rol 
major comunităţii sociale şi altruismului 
(consecință a unităţii lumii...). Efortul prac- 
ticii nu se mai rezumă la meditații, ci se 
extinde la viața psihoafectivă şi la acţiunea 
socială (Karma Marga). Totuşi şi aici viaţa 
este o suferință adesea neînţeleasă, yoghinul 
înfruntind-o deschis doar pentru a-i transcede 
mişcătoarele-i cărări, pentru a obţine o ipo- 
tetică «eliberare» 

Deşi un protest faţă de singularizarea şi 
egotismul practicii «izolaţioniste» (agreată 
Chiar şi de unii din contemporanii noștri!), 
stilul transcendental ignoră vizibil adevărata 
bucurie a existenței naturale. 

3) Un hotărît pas înainte îl reprezintă acele 
sinteze în care fiecare nivel de manifestare 
uman. de la biologic la social. de la meditaţie 
la acţiune, de la individual la social, îşi vede 
recunoscută valoarea intrinsecă, egală onto- 
logic, putindu-se astfel potența reciproc. 
O primă soluţie — tranziţie între manierele 
2 şi 3 — a constituit-o sistemul, Akshara- 
Brahma-Yoga, propus de Bhagavad-Cita, 
cu a sa valorificare a fiecărui gest uman. 
Apare apoi sinteza tantrică, bazată pe unele 
concepte dialectice energetico-informaţiona- 
le pre-ariene (!), demonstrind că şi în primele 
sale forme, nealterate, Yoga are tendinţă 
spre cunoaştere şi trăire plenară. În fine, 
începind cu ultima parte a sec. XIX, se fac 
tot. mai remarcate şcolile de Yoga integrală 
(termen lansat de Sri Aurobindo), promovind 
o viziune holistă asupra omului, societății, 
naturii și Yogăi (ca factor de integrare). 
Stilul de practică, atitudinea specifică se con- 
fundă aici cu însăşi noţiunea de Purna Yoga 
(Yoga integrală). Fiecare moment al exis- 
tenței este înţeles în toată frumuseţea sa 
profundă şi devine o posibilitate de cunoaş- 
tere, de depăşire, de realizare umană, socială 
sau naturală. Se discută despre 3 niveluri 
de integrare: intraumană, socială şi ambien- 
tală. Evident, nici unul dintre ele nu se poate 
realiza izolat de celelalte. Ele exclud, de 
asemenea, orice tendinţă spre escapism sau 
spre hedonism (alt miraj al unor practicieni 
moderni!). Considerînd ființa omenească 
drept o personalitate dinamică, în perma- 
nentă evoluţie şi efervescenţă creatoare 
(Chaudhuri, 1965, 1975), Yoga integrală, 
întreaga Yoga autentică acordă omului o 
mare responsabilitate față de el însuşi, față 
de semenii săi, faţă de legile naturii, ale 
Cosmosului, al căror instrument conştient 
tinde să devină. Aspiraţie, acţiune, meditaţie, 
creativitate, afectivitate, generozitate, auto- 
control, simţul justiţiei... nimic nu îi este 
străin Purnayoghinului. În consecință, în 
şedinţa de Yoga şi în afara ei, el va cultiva şi 
va menţine o stare specială şi complexă, 
aşa-numita stare de participare concentrativ- 
atectivă integrală (SPCAI) sau de rezonanță 
existenţială (RE) — ambele Vasilescu, 1978. 
1979 — în care toate ipostazele personalității 
vor vibra la unison cu înseşi ritmurile biolo- 
gice, sociale şi cosmice, proiectind individul 
într-o nesfirşită evoluţie calitativă. Dar şi 
acesta este un pas, doar un simplu pas... 


VIOREL MACOVEI 
lași 


DRUMUL CĂTRE STICLĂ 


Se cunosc mai multe variante care explică 
apariţia sticlei — unul din materialele 
foarte răspindite în viața noastră. Începutu- 
rile producerii şi utilizării ei se pierd in 
orice caz în negura veacurilor. Printre cele 
mai vechi obiecte de sticlă cunoscute în 
prezent se află o amuletă albastră găsită 
în Egipt şi datată în mileniul al VII-lea 
e.n. In Siria a fost găsit un cilindru de 
sticlă foarte curată, din anii 2700 —2600 î.e.n, 
calitatea lui dovedind că în această regiune 
producerea sticlei era cunoscută înaintea 
Egiptului. Cele mai vechi urme de ateliere 
de sticlărie pe teritoriul țării noastre (sec. I, 
II e.n.) au fost descoperite în vechile cetăți 
grecești din Dobrogea. În documentele 
scrise, cunoscute în prezent, primele re- 
feriri la meșteșugul sticlăriei sînt datate 
la începutul secolului al XVII-lea. Se men- 
ționează astfel că în timpul domniei lui 
Matei Basarab funcționa în Muntenia o 
fabrică de sticlă lingă Tirgoviște. 

Există sticlă obișnuită și tipuri speciale 
de sticlă. Referindu-ne la sticla obișnuită, 
care se fabrică astăzi în cuptoare de dimen- 
siuni uriașe; cu capacități zilnice de pre- 
lucrare de sute de tone, trebuie reținut că 
trei sînt materialele de bază care intră in 
compoziţia ei. Nisipul fin este primul mate- 
rial. El este alcătuit în cea mai mare parte din 


PRIORITĂŢILE 
PRODUCȚIEI 


(Urmare din pag. 2) 


C (soluţia a fost dată de maiștrii Nicolae 
Negulescu, Nicolae Şerban, Marin Tudor, 
cu îndelungată practică în producție și 
care au putut observa deficienţele aces- 
tor recuperatoare). 

Tinerii de la staţia de epurare chimico- 
biologică a apelor reziduale (E.C.B.A.R.) 
din incinta Combinatului petrochimic 
Brazi s-au orientat spre economisirea de 
materii prime şi materiale, întrebuinţarea 
unor subproduse care în mod normal se 
aruncau, poluînd mediul. Este cazul nă- 
molului provenit din apele reziduale, nă- 
mol ce reprezenta un balast, contribuind 
la distrugerea florei și faunei pe o zonă 
întinsă. Acum, prin incinerarea acestui 
nămol se obţine o cenuşă, întrebuințată 
la astaltarea drumurilor rutiere. Tot aici 
s-a pus la punct, de către ing. Gh. Nicolae, 
o nouă metodă pentru determinarea cali- 
tății apelor prin procedee enzimatice: se 
reduce importul (1 500 000 de lei/an), dar 
şi gradul “de poluare a rîului Prahova în 
care se deversează apele reziduale prove- 
nite de la combinat. 

Sint citeva exemple, dar foarte conclu- 
dente după părerea noastră, privind efi- 
cienţa cercetării atente a nevoilor produc- 
tiei, care furnizează celor ce «știu să 
vadă» teme de interes științific, cu o 
mare valoare economică. Aplecarea spre 
producție a cercetătorului potenţează de- 
mersul științific, fapt evidenţiat cu priso- 
sință la cele două unități ploieştene. 


` nisip (bioxid de siliciu), combinaţie chimică 


foarte răspîndită pe scoarța Pămintului. Ur- 
mează apoi oxidul de sodiu și oxidul de calciu 
(var nestins), minereuri, de asemenea foarte 
răspindite în natură. Dacă se schimbă 
proporţiile acestor trei componente, dacă 
ele se înlocuiesc cu alte substanțe sau dacă 
se adaugă mici cantități de diferiți alți 
compuși, se obțin cu totul alte proprietăți 
decit cele ale sticlei obișnuite. Se cunoaște 
astfel o mare varietate de tipuri de sticlă: 
pentru geamuri, vase, oglinzi, parfumerie, 
butelii, cristal, semicristal, opal, termo- 
metrică ( Jena), vată de sticlă etc. etc. Dintre 
proprietăţile cu totul excepționale ale aces- 
tui material, cu o atit de largă răspindire 
și un preţ atit de ieftin, se remarcă îndeosebi 
transparența și stabilitatea lui. 

În zilele noastre, tehnica modernă pre- 
tinde sticle cu proprietăți tot mai variate. 
utilizabile la reactoare nucleare, în electro- 
nică, în tehnica spaţială, în construcții 


moderne, la vehicule și în viața de toate 
zilele. Tehnologia sticlei, care a înregistrat 
în secolul nostru o dezvoltare uimitoare, 
este în măsură să asigure sortimente care 
să răspundă celor mai diferite cerințe 
Şi posibilitățile ei nu sint încă nici pe de- 
parte epuizate. 


KEGENYI IOSIF 
Baia Mare 


SUPRAFAȚA LUI VENUS 


Observațiile efectuate cu ajutorul teh- 
nicii de radiolocaţie la Observatorul Art- 
cibo (Puerto Rico) indică pe suprafaţa 
planetei Venus existența a două lanţuri 
muntoase paralele, în formă de arc, ce se 
intind pe un spaţiu de peste 1 000 km lun- 
gime şi cca 20 50 km lățime. Ele sint am- 

Schema structurii unei porțiuni din su- 
prafața regiunii ecuatoriale a planetei Venus. 
Se văd lanțuri muntoase despărțite de o vale. 
Locul din preajma lor este presărat cu detalii 
rotunde, a căror origine este doar presupusă. 


plasate în regiunea ecuatorială a emisferei 
nordice a planetei. Se presupune că iinălți- 
mea acestor munţi ar fi de 2 km. Între 
lanțurile muntoase se află o vale adincă. 
Interesant este faptul că asemenea forma- 
țiuni, ce amintesc de altele similare de pe 
Pămint, nu au mai fost descoperite nicăieri 
în altă parte (altă planetă) din sistemul 
nostru solar. 

Cercetătorii de la Arecibo au descoperit 
in regiunile Alfa și Beta ale planetei Venus 
un număr mare de fişii paralele, cu lungimi 
de citeva sute de kilometri. Posibil ca aces- 
tea să reprezinte un sistem de lanţuri de 


munți sau văi de origine tectonică. Alte 
detalii rotunde, cu diametrul de 280 km. 
identificate pe suprafața lui Venus cuprind 
în chiar centrul lor un punct strălucitor. 
Pe suprafața planetelor Mercur și Marte. 
cca 80%, dintre craterele vulcanice, avind 
aceeaşi mărime, prezintă «cocoașe in cen- 
trul lor. Pe baza aceasta există temeiul de 
a considera detaliile rotunde de pe Venus 
drept cratere meteoritice. 

Regiunea Beta, socotită a fi cel mai mare 
vulcan de pe Venus, a evidenţiat fișii în- 
guste și lungi, ca nişte raze ce se întind 
pe distanțe de peste 500 km. Ele pot fi, 
după părerea cercetătorilor, jeturi de lavă 
de la vulcanul în erupție Beta sau un sis- 
tem de imense falii radiale, asemănătoare 
celor care taie pe alocuri suprafața planetei 
Marte. 

CONSERVATĂ PRIN FRIG 


Celulele măduvei osoase sint, după cum 
bine ştiţi, extrem de importante pentru 
organism. Ele produc principalele com- 
ponente ale singelui: eritrocitele, granulo- 
citele și trombocitele — pe cit de impor- 
tante pentru organism, pe atit de sensibile 
la acţiunea oricăror factori nefavorabili. 
Uneori se produc vătămări ale acestui țesut, 
fapt ce necesită intervenţii de urgenţă pen- 
tru înlocuirea lui. Se efectuează în acest caz 
asa-numitul transplant de măduvă osoasă. 
Experiențele realizare pină acum au arătat 
că poate fi folosită atit măduva osoasă 
proaspăt obţinută de la donator, cit și 
măduva conservată. Aşa cum demonstrează 
cercetările aparținind specialiștilor sovietici 
de la Institutul central de hematologie și 
transfuzia singelui, această din urmă va- 
riantă presupune anumite condiții. 

Păstrarea măduvei osoase la o tempera- 
tură foarte scăzută, conservarea ei prin 
frig trebuie să elimine in mod obligatoriu 
formarea oricăror cristale de gheață. La 
conservarea prin, frig a- ţesuturilor există, 
după cum se ştie, pericolul ca apa din ele 
să se transforme în cristale de gheață ce 
pot răni celula vie. S-a căutat, de aceea, 
multă vreme, în numeroase laboratoare 
ale lumii, găsirea celei mai inofensive me- 
tode de conservare prin frig a ţesuturilor 
organismului. viu. 

In această direcție, in U.R.S.S. a fost 
obținută o compoziţie a cărei folosire co- 
respunde în totalitate dezideratului , pro- 
pus. Denumită «ghemjel», ea reprezintă 
un amestec de gelatină, glicerină, un poli- 
mer şi alte componente. Congelată în «ghem- 
jel», măduva oaselor se păstrează mai mulți 
ani în condiţii excelente. «Ghemjel» are 
rolul să protejeze celulele cu nucleu de orice 
posibile vătămări; de aceea, înainte de a se 
proceda la conservarea prin frig a măduvei 
osoase, sint îndepărtate din ea toate eri- 
trocitele lipsite de nucleu. 

Experiențele au dovedit că, odată dez- 
ghețată, după ce a fost ținută în stare con- 
gelară timp de 4 ani. măduva osoasă pre- 
zintă toate elementele celulare proprii unui 
țesut normal. S-a detașat totuși un aspect: 
după dezghețare, celulele măduvei osoase 
mor mai repede decit alte celule. Din a- 
ceastă pricină se recomandă folosirea mă- 
duvei osoase pentru transplant în primele 
10 —12 ore după ce a fost dezgheţată 


Rubrica realizată de 
MARIA PAUN 


Despre produsele Întreprinderii de apa- 
rataj electric de instalații Titu am avut pri- 
lejul să vă informăm în numeroase reportaje 
anterioare şi, spre mîndria harnicului colec- 
tiv de aici, am găsit de fiecare dată ceva nou 
în secțiile de montaj sau pe planşetele de 
proiectare. O tradiţie frumoasă, care nu se 
dezminte nici în cazul de faţă, cind ne-am 
propus să vă facem cunoscută o nouă rea- 
lizare de prestigiu a binecunoscutei între- 
prinderi dimboviţene: introducerea în fa- 
bricaţie de serie, începînd cu trimestrul IV 
al anului curent, a siguranțelor ultrarapide 
pentru protecția dispozitivelor cu elemente 
semiconductoare. 

Pentru a înţelege mai bine semnificația 
acestui nou pas pe care îl face astfel indus- 
tria noastră electrotehnică, este important 
să menţionăm că, pînă la asimilarea noilor 
tipuri de siguranțe de concepţie românească, 
produsele similare erau procurate exclusiv 
din import. 

Proiectul general (realizat la I.C.P.E.- 
Bucureşti) cuprinde o gamă largă de sigu- 
ranțe ultrarapide, destinate grupurilor de 
comandă şi acţionare ale motoarelor electri- 
ce (convertizoare, acționări de forţă cu tiris- 
toare, redresoare de putere etc.), dintre care 
au fost pînă în momentul de față omologate 
şi introduse în fabricaţie la 1.A.E.I.-Titu cele 
din clasa UR 660. mărimea |! (vezi tabelul 
alăturat), făcîndu-se în continuare eforturi 
susținute pentru asimilarea în cel mai scurt 
timp a întregului program de fabricaţie. 

Siguranţele au fost testate în mari între- 
prinderi de profil («Electrotehnica»-Bucu- 
reşti, I.P.A.T.C.T.-Bucureşti etc.), rezulta- 
tele dovedind capacitatea lor de a înlocui 
cu succes produsele similare din import. 
Ele sînt aliniate la normele internaționale 
atît ca gabarit. cît și ca parametri tehnici. 

Noile produse au solicitat aplicarea unor 
tehnologii de virf, atit în ceea ce priveşte 
asigurarea calităţii materialelor, cît şi exe- 
cuția; pentru a exemplifica, vom aminti 
doar că elementul fuzibil este calibrat cu o 
precizie de Sum. 


In vederea uşurării operaţiilor de montare, noile siguranțe au 
fost astfel concepute încît să poată fi fixate atit în soclurile speciale, 
prin strîngere cu şuruburi, cît şi direct pe barele de curent. Mai 
amintim dintre caracteristicile tehnice de bază: 

— timpul de funcţionare în curent nominal — minimum 8 000 
de ore; 

— fiabilitatea ridicată, R(t) = 0,825; 

— nivelul înalt de încredere, pt = 0,9; 

timpii de ardere în curenţi de suprasarcină — sub 10 ms 
(cu un ordin de mărime mai mici decit ai tiristoarelor). 


Denumirea Un (V) Mărimea În (A) 
e eat DA 35, 50, 63, 80, 100 
UR 660 e n net 
2 200, 250, 315 
3400, 500, 630 


0 Priza triplă fără contacte de protecție, prevăzută cu cordon 
prelungitor şi ştecher, reprezintă -un accesoriu deosebit de util 
pentru instalaţiile electrice monofazate din locuințele noastre. 
Asamblată într-o casetă demontabilă din material plastic alb sau 
colorat, cu o linie modernă de prezentare, noua priză triplă pre- 
zintă avantajul de a se adapta la toate tipurile curente de ştechere, 
contactele fiind ferme, asigurate prin arcuire. 

Puterea totală maximă suportată este de 1 500 W la tensiunea 

alternativă maximă de 250 V. Priza poate fi astfel utilizată la pre- 
lungirea instalațiilor de alimentare de la rețea a marii majorități 
a consumatorilor electrocasnici. Desigur, nu vor fi branşați la 
această priză consumatorii cu o putere absorbită superioară valorii 
amintite (unele radiatoare, aeroterme, teracote sau calorifere 
electrice etc.) sau aparate care, prin pericolul de electrocutare 
pe care îl prezintă, necesită asigurarea prin contacte de protecție 
(maşini de spălat, frigidere etc.). 

@ Lampa de veghe, destinată iluminării reduse pe timp de noapte 
a camerei copiilor sau marcării locurilor de trecere (holuri, cori- 
doare etc.), este un alt produs recent al întreprinderii. 

Avînd un design modern, o construcţie robustă, de dimensiuni 
reduse şi un capac protector (demontabil) în diverse culori, lampa 
conţine, ca elemente de iluminat, două becuri miniatură cu neon, 
avind fiecare o putere nominală de 0,5 W la 220 V. Racordarea 
la reţea se face simplu, prin introducerea în priză (de orice tip) a 
bananelor cu care este prevăzută lampa. 

Utilizind acest accesoriu comod, avantajos din punct de vedere 
economic (consum de curent foarte redus), se elimină necesitatea — 
adeseori impusă de situaţii speciale — de a menţine pe timp de 
noapte un bec de rețea aprins, ca şi unele improvizații. 


Informații suplimentare puteți obține adresîndu-vă la: 


ÎNTREPRINDEREA DE APARATAJ ELECTRIC 
DE INSTALAȚII TITU 
Str. Gării nr. 79, judeţul Dimboviţa, 
telefon: 14 79 75, telex: 15 22 8. 


METODĂ DE 


TRATARE A 
CIANURILOR 

DIN REZIDUURILE 
BĂILOR DE SĂRURI 


O invenţie a tinerei inginere Dorina Seleşi (de la I.A.M.T.- 
Oradea) se referă la o metodă de tratare a cianurilor şi cia- 
natului din băile de săruri uzate pe bază de cianat obţinut 
din uree şi din apele de spălare a pieselor după tratamentul 
termochimic. Concret se propune tratarea chimică a cia- 
nurii şi cianatului cu hipoclorit de sodiu. Procesul chimic 
este următorul: 


1. Prima etapă constă în oxidarea cianurii „la cianat. 


NaCN + NaOCI -- NaCNO + NaCl (oxidare parţială) 
Această reacţie decurge în două trepte: 


a) CN +C10-+H,O=—CICN +20H 

b) CICN +20H CI + CNO-+H,O 

În timp ce reacţia «a» decurge cu o viteză convenabilă 
şi la pH 4,5—5, reacţia «b» decurge cu o viteză suficientă 
numai la pH peste 10 şi temperatura mediului ambiant. 
Din acest motiv, pentru a se evita formarea clorcianului 
(substanță deosebit de toxică), tratarea cu hipoclorit se 
face în mediu puternic alcalin la pH 11,5 12,5, cînd viteza 
reacției «b» este suficientă pentru a nu se produce degaja- 
rea clorcianului. 

2. Etapa a doua constă în oxidarea cianatului la CO, şi N, 
reacţie care face posibilă tratarea completă a reziduurilor 
din băile de tratament termochimic. y 
2NaCNO + NaClO +H,O=2C0, + H, +3NaCl-+-2NaOH 

(oxidare totală) 

Reacția 2 se desfăşoară cu o viteză mai mică şi cu hipo- 
clorit în exces (un exces de 10%, este suficient). 

Menționăm că metoda este brevetată şi aplicată. 


DETECTOR DE PROXIMITATE INDUCTIV, DPI 20-220 


Este o inovație a inginerului Liviu 
Bondar — Laboratorul de cercetare si 
automatizări, Universitatea Braşov. A- 
paratul este folosit pentru menținerea 
în bune condiții a liniei automate de 
formare-turnare din secțiile turnătorie- 
oțel. 

Caracteristici principale: ® tensiunea 


nominală de lucru: 220 V; 50 Hz; 
@ distanța de acţionare: 20 mm; E pu- 
terea minimă comandată: 10 W; @® pu- 
terea maximă comandată: 150 W. 

S-a aplicat deja cu bune rezultate 
(economii de cca 260 de lei valută/buc.) 
pe linia automată de turnare-formare 
din S 620 I.A—-Braşov, instalația auto- 


APARAT ELECTRONIC PENTRU 
MASURAREA UMIDITATII 
AMESTECURILOR DE FORMARE 


Proiect și construcţie realizate de inginerii Laurenţiu Ilovici și Liviu Bondar, 
de la Laboratorul de cercetare și automatizări, Universitatea Brașov. Dotat cu un 
traductor adecvat condiţiilor din turnătorii, el asigură precizia măsurării canti- 
tății de apă în amestecul de formare la linia automată de forjă. 

Caracteristici principale: O tensiunea de alimentare: 220 V, 50 Hz; 9 dome- 
niul de măsurare pentru umiditate relativă: 0,5...4,5% H,O; @ metoda de măsu- 
rare: variația permitivității amestecului cu conţinut de H,O. 

S-a aplicat la stația automatizată cu 3 unități amestecătoare pentru prepararea 
amestecului de formare la turnătoria-oţel I.A.—Braşov. 


mată de debitat bare din S 595 I.A: 
Brașov, liniile automate din 9, 10, 5, 4 
din S 660 I.A.Braşov, liniile automate 
de formare-turnare de la turnătoriile: 
I. «Progresul»-Brăila, I.U.P.- Tîrgovişte, 
1.0.B.-Balș. 

Faza actuală: pentru detectorul 
prezentat (220 V-50 Hz) s-a încheiat 
faza de cercetare, trecîndu-se la faza de 
microproducție. 


EXCAVATORUL 
PE ȘENILE SC-32 


Excavatorul hidraulic pe şeriule 
SC-3,2, construit la Întreprinderea 
de utilaj greu «Progresubh-Brăila, 
este un utilaj cu funcțiuni multiple, 
destinat încărcărilor şi descărcări- 
lor în lucrări de construcții, de po- 
duri şi şosele, în lucrări hidrotehnice, 
în cariere, mine etc. 

Dintre caracteristicile tehnice ale 
excavatorului semnalăm : înălțimea 
cu cabină — 3862 mm; lățimea 
platformei — 3 074 mm; lungimea 
șasiului — 5 019 mm; lățimea şenilei 
— 600 — 700 mm; capacitatea cupei 
— 2,5 mc; ampatament —4 600 mm ; 
ecartament — 3 800 mm; viteza de 
deplasare — pînă la 2,3 km|h; forța 
maximă de lucru — 60% ; greuta- 
tea de serviciu — 60 t. 


SIMULATOR FEROVIAR 


Simulatoarele încep să devină astăzi instrumente de lucru 
indispensabile procesului de instruire pentru mecanicii de loco- 
motivă. Asemenea aparate, în afara faptului că pot oferi cele 
mai corecte deprinderi de conducere, punind elevul în diversele 
situaţii pe care le-ar putea avea pe traseu,oferă și alte avantaje, 
cum ar fi: instruirea în deplină securitate atit pentru trafic, cit 
şi pentru vehicul, scurtarea duratei de pregătire, formarea 
unui număr mai mare de conducători mecanici și, firește, eco- 
nomia de energie şi combustibil. 

Primul simulator realizat în țară, apreciat drept unul dintre 
cele mai ingenioase și mai complexe instalaţii de acest gen 
din lume — are încorporate în el soluționări tehnice pentru 
care s-au acordat 7 brevete de invenţie — a fost conceput și 
realizat de către specialiştii din Institutul de cercetări și proiec- 
tări tehnologice în transporturi din București. «O asemenea 
aparatură, dacă am fi cumpărat-o din străinătate, ne-ar fi costat 
2—3 milioane de dolari, ne spune dr. ing. lulius Barbos, șeful 
laboratorului de simulatoare. Noi am realizat-o la un cost de 
zece ori mai mic şi, ceea ce este mai important, cu materiale 
aflate în întregime în țară.» 

Care sint caracteristicile acestui simulator în comparaţie cu 
altele clasice? În primul rind, cel instruit are perfectă senzaţie 
că se află la pupitrul de comandă al unei locomotive electrice. 
În locul în care ar trebui să se afle parbrizul locomotivei se află 


is 
| Ag 
şi ARE 


TE E Sa 
tai 7 


Mu 


un ecran pe care se proiectează un film color reprezentind un 
traseu de cale ferată, care se derulează cu viteză variabilă, în 
funcţie de viteza de mers a locomotivei, În același timp, carac- 
teristicile căii (declinitate, rază de curbură, suprainălțare) și 
diversele localizări (poduri, staţii, semnale etc.) sint înregistrate 
codificat pe pista laterală a filmului şi redate sincron cu imaginea 
prin intermediul unui sistem de decodificare. Tot sistemul 
este controlat și dirijat de un calculator electronic care, în funcţie 
de acţiunile elevului, de parametrii căii, caracteristicile trenu- 
lui și de starea tehnică a locomotivei, determină viteza, accelera- 
ţia, indicaţiile aparatelor de bord, comandă sunetul și viteza 
aparatului de proiecţie. 

Realizat în anul 1979 — a constituit dealtfel un punct de atrac- 
ție la precedenta ediție a EREN —, simulatorul a fost preluat 
în scurt timp în execuţie la una dintre unităţile de fabricaţie 
ale Ministerului Transporturilor și Telecomunicaţiilor. El va 
intra în dotarea tuturor regionalelor de cale ferată din ţară. 
(Vlaicu Radu) - 


CENTRALE TELEFONICE 
AUTOMATE ELECTRONICE 


Proiectate de Centrul de cercetare științifică și inginerie teh- 
nologică de echipamente de telecomunicații (C.C.S.1.T.T.) si 
produse de Întreprinderea «Electromagnetica»-București, aceste 
două noi tipuri de centrale telefonice automate au capacitatea 
maximă de 16 abonaţi (32 de posturi), cite 2 cordoane, cite 2 
joncţiuni automate bidirecționale și cîte o joncțiune operatoare. 
Alimentarea lor se face de la 220 V 110%, 50 Hz, 80 VA și funcțio- 
nează pe linii telefonice cu rezistență maximă de 2 kn, la tempera- 
turi cuprinse între 0° și +50 C. 

Centralele telefonice automate electronice 50 T și 200 T 
sint conduse de un microprocesor, pe baza unui program înre- 
gistrat în memoria calculatorului. 

Dintre avantajele acestor noi tipuri de centrale telefonice sem- 
nalăm: legăturile automate între posturile locale și cu rețeaua 
telefonică externă, legătura prin operatoare cu rețeaua telefonică 
externă, prioritate, intrare peste ocupat, teleconferință, eliberare 
automată a circuitelor, siguranța în cazul lipsei de alimentare a 
centralei, unitate de comandă cu program înregistrat și flexibili- 
tate în oferirea serviciilor pentru client, prin modificări în memoria 
de program a unității de comandă. 

Gabaritul acestor două tipuri de centrale telefonice este: 
740 x 300 + 270 mm. 

Dr. CONST. D. DRUGEANU 


În continuarea prezentării sintezei privind 
terapia sexuală de cuplu este necesar a 
sublinia diferența noțională dintre aceasta 
si cea paralelă şi individuală a partenerilor 
cuplului. $ 

Metoda psihoterapeutică, dat fiind că se 
bazează pe o anamnezà complexă minuțios 
dirijată, trebuie completată cu o explorare 
somatopsihică complexă a surselor posibile 
ale deficitului sexual, în vederea formulării 
diagnosticului şi adoptării unei scheme te- 
rapeutice adecvate, menită să înlăture ta- 
bloul dificultăților şi conflictului sexual de 
cuplu înregistrat. Aşadar, terapia sexuală 
de cuplu este o terapie mixtă, care se adre- 
sează concomitent ambilor parteneri, orga- 
nicului, ca şi psihicului, fiecare dintre parte- 
neri fiind chemat să joace rolul unui co- 
terapeut. 

Cea de-a doua noţiune, terapia paralelă 
şi individualizată a partenerilor de cuplu. 
poate fi — pînă la un punct — confundată 
cu noțiunea de terapie sexuală de cuplu, 
deoarece urmăreşte identificarea etiologiei 
tulburărilor sexuale la fiecare dintre parte- 
neri, recurgind la mijloace medico-chirurgi- 
cale, implicit medicamentoase, eficiența te- 
rapiei administrate urmind să se răsfrîngă 
pozitiv asupra relaţiilor sexuale ale cuplu- 
lui. De asemenea mai există posibilitatea 
ca terapeuţii (fie urologi, androendocrino- 
logi, ginecologi şi psihiatri) să solicite, în 
vederea clarificării cazului respectiv, fie date 
informative de la celălalt partener de cuplu, 
fie ca acesta să se supună şi el unor investi- 
gaţii medicale. 

Referindu-ne la cauzele cu implicaţii ma- 
jore în terapia sexuală de cuplu, trebuie ară- 
tat că factorii principali contributiv etiolo- 
gici, de care depinde modul de organizare a 
schemei terapeutice de cuplu, sint profilul 
somatopsihic al subiectului. ca şi al parte- 
nerei (indiferent dacă deficitul sexual în 
cauză este preexistent formării cuplului res- 
pectiv), particularităţile debutului sexual al 
pacientului şi condițiile desfăşurării ulteri- 


oare a vieţii sale sexuale, caracteristicile di- 
namicii sexuale ale cuplului. Dintre posibi- 
lităţile multiple depistabile în practica cli- 
nică reținem frecventa mai accentuată a 
cuplurilor cu subiecţi masculini de tip con- 
stituțional iritabil, cu tendinţe sexuale vii — 
ca în hipertiroidism, hipersuprarenalism — 
cu sau fără hipergenitalism, tipuri colerice, 
dinamice, hiperemotive şi instabile. uneori 
tipuri sanguine, cu substrat endocrin de- 
ficitar androgen, cu cauzalitate lezională 
organică locală veziculoprostatică sau con- 
stituțional neurogenă, ejacularea precoce pu- 
tind fi sau nu precedată de erecție. Debutul 
sexual — după cum am mai avut prilejul 
de a semnala — şi cadrul circumstanţial în 
care a avut loc, precum si continuitatea 
ulterioară a exercitării funcţiei sexuale. 
constituie momente cu puternică rezonanţă 
în formarea stereotipiei comportual sexuale 
a subiectului masculin. Tot aici menţionăm 
unele practici ale unor cupluri ocazionale 
sau stabile de a mima relaţia sexuală în con- 
ditii prevaginale și copulaţiile voluntar în- 
trerupte cu ejaculări extravaginale care duc 
in timp la diminuarea capacităţii de control 
masculine. În aceste condiţii, ejacularea pre- 
coce — cu sau fără afectarea în timp a erec- 
tiei — poate să nu ducă la conflictualitate 
cu conjunctul (de cuplu) dacă partenera în 
discuţie relevă un profil psihocomportual 
compensabil, hipoplastic, inert, hipocrin (în- 
deosebi hipotiroparatiroidian, hipogenital). 
Ejacularea precoce ridică însă problema 
oportunității terapiei de cuplu, îndeosebi în 
cazurile în care apare conflictualitatea în 
cuplu; manifestată prin afirmarea la parte- 
neră a sentimentului de frustrare. Profilul 
psihocomportual al partenerelor aparţinind 
acestei largi categorii implică, bineînţeles, 
tipuri puternic echilibrate sau dezechilibrate, 
tipuri hipercrine. 

Oportanitatea terapiei de cuplu în cazu- 
rile de ejaculare precoce se fondează însă şi 
pe exclusiva preocupare a subiectului mas- 
culin, afectat de deficitul funcţional respec- 
tiv. care, nu rareori în absenţa chiar a unci 
conflictualități intramaritale, resimte impe- 
rios nevoia adresabilității terapeutice. 

Terapia de cuplu poate ti favorabilă in 
circa 60-80% din cazuri, în toate celelalte 
situaţii posibile în care angrenajul factorilor 
contributivi etiologici relevă aspecte aco- 
modabile. precum şi o dinamică sexuală de 
cuplu ce poate fi corectată, evident, în aso- 
ciere cu o terapie medicală individuală, 

adecvată, adresată subiectului masculin în 
suferință. (Este vorba de tratamente medi- 
camentoase generale cu sedative neurolep- 
uce, tranchilizante şi echilibrant neurovege- 
tative, tratamente hormonale — în eventua- 
litatea asocierii unui deficit endocrin —, 
precum şi tratamente locale — peniene — 
anestezice, diminuatoare a hiperexcitaţiilor 
locale. Acolo unde este cazul, terapia prea- 
labilă individuală poate implica și partene» 
ra, în scopul corijării unor tulburări pro- 
prii, cu răsunet în sfera dinamicii sexuale de 
cuplu). 

Referindu-ne la terapia propriu-zisă de 
cuplu, subliniem unele metode eronate şi 
empirice folosite ad-hoc de unele cupluri 
(hiperstimulare incitativă precopulatorie a, 
partenerului feminin, pentru a se realiza o 
optimizare copulator-ejaculatorie, rezultatul 
fiind de cele mai multe ori însă negativ, da- 
torită paralelismului progresiunii incitării 
erotice masculine), ca şi unele opțiuni femi- 
nine de autoincitare în scopul de a obţine, 
de asemenea, o înlăturare a decalajului de 
dinamică dintre parteneri. 

Pentru a preveni consolidarea acestui de- 
ficit sexual frecvent masculin, pentru a nu 
se ajunge la disocierea faptică a cuplurilor, 
la reorientări ale partenerilor spre alte for- 
mule de conviețuire, fie la conflictualitate 
efectivă sau complacere resemnată a parte- 
nerilor feminini pe poziţia de spectatori în 
relaţiile de cuplu, terapia se întemeiază pe 
principiile relaxării şi desensibilizării siste- 
matice a subiectului, în condiţiile nedrama- 
tizării situaţiilor conflictuale obsedante ale 
cuplului, printr-o informaţie metodică, re- 
ciprocă şi paralelă a partenerelor, strict 
adaptată la caz. 

Menţinindu-ne la prezentarea generală 
a. metodelor de terapie de cuplu în cazu- 
rile de ejaculare precoce şi nediterenţiindu-le 
în raport cu particularităţile de caz, subli- 
niem însemnătatea relaxării şi dezinhibării 
subiectului masculin, a participării lucide şi 
competente în terapie a partenerului femi- 
nin, a cunoaşterii reciproce a caracteristici- 
lor corporale şi incitogene, inclusiv a rit- 
mului și modalităţilor de exprimare reactivă, 
a controlării mutuale armonizate a reactivi- 
tăţii, predominind în această schemă tehnica 
de educare şi controlare a ejaculării. Efi- 
ciența terapiei de cuplu, asociată sau nu cu 
terapie medicamentoasă, se concretizează 
prin posibilitatea de prelungire a duratei 
copulaţiei la circa 5-10 minute. 


ALIN — Sinaia. Problema deficitului semnalat de dv. este destul de com- 
plexă şi nu perite un răspuns detaliat în limitele restrinse ale poștei redac- 
tiei. Vă rugăm să reveniţi, indicindu-vă numele şi adresa. 
G * NDO GIRAMO — București. Este indispensabilă investigarea copi- 
lului la Institutul de endocrinologie (Laboratorul de andrologie) și, dacă 
este cazul, la Clinica de urologie Panduri sau Fundeni. 
C.M.I. — Călimăneşti. Afecţiunile cardiovasculare pot, în raport de tipul 
afecțiunii, de stadiul clinic și de condiţiile de exercitare a funcției sexuale, 
n fie agravate prin raporturile sexuale. Adresați-vă unui serviciu de car- 
iologie. 
A.L.|. — București. Ejacularea precoce cu cauzalitate neuropsihică poate 
fi vindecată, terapia incluzind-o și pe soția dv. Reveniţi cu scrisoarea. 
indicindu-vă adresa, și vă vom răspunde detaliat. 
XLGKZ 80. Dateie cuprinse în scrisoarea dv. sint insuticiente pentru a 
putea permite un diagnostic şi a-l raporta la impotența sexuală acuzată. 
Vă recomandăm internarea într-o clinică universitară de psihiatrie, cit și 
explorări androendocrinologice. In acest sens aveţi nevoie de o recoman- 
dare medicală, 
D.C.H. — Călimăneşti. Un singur eșec nu este edificator. Totuși, date 
fiind antecedentele dv. patologice, se impune o explorare andrologică și 
urologică. Adresaţi-vă Institutului de endocrinologie din București. 
AKAI. S-ar putea să aveți dreptate: consecințele inflamatorii pe traseul 
ascendent prostato-seminal pot fi conferite de infecțiile veneriene anterioare 
Se impune o explorare urologică într-o clinică de specialitate. 
SUPRAPHON — Mediaș. Este greu de presupus o legătură directă 
cauzală între incidentul din septembrie 1979 şi deticitul erecţional acuzat 
Recurgeți la o explorare androendocrinologică și urologică la Centrul 
universitar din Cluj-Napoca. 
T.D.P. — Ploiești. Adresaţi-vă — în baza unei trimitări din partea unității 
medicale teritoriale — Laboratorului de andrologie din cadrul Institutului 
de endocrinologie «C.I. Parhon» din București, Bd. Aviatorilor 34, sectorul 
1. S-ar putea însă să aveți nevoie și de o examinare urologică şi poate de o 
interventie chirurgicală pentru a se îndepărta sechelele vreunui eventual 
traumatism anterior endoabdominal (inclusiv urogenital). 

RELGO — București. 1) Abstinenţa prelungită este nocivă. 2) Capacitatea 
de procreere se poate stabili prin examenul lichidului spermatic (spermo- 
gramă). 3) Pentru varicocel adresaţi-vă unei clinici de urologie; poate fi 
periculos pentru funcţia sexuală. 

1.P.P.C. Amenoreea primară constituie o cauză de sterilitate. Este indis- 
pensabilă examinarea endocrină (eventual la Clinica respectivă din Ti- 
mișoara). 

M.M.M.Y. — Bacău. Hipogonadismul poate să explice deficitul sexual. 
Este o boală curabilă; trebuie însă explorată și tratată cu competentă 
Adresaţi-vă unei clinici universitare de endocrinologie (androloaie) 
CASSIO FELIVA — Constanta. Disorgasmia teminina acuzată ar putea 
să fie urmarea unei dispareunii cu cauzalitate genitală. Recurgeţi în aces! 
sens la o clinică ginecologică, rezultatul trebuind să fie raportat la particula- 
ritățile dv. genitale și comportual sexuale. Este posibilă şi obligatorie o 
adaotare reciprocă, cu eficiență armonioasă a cuplului. 

APOLLO 3 — București. Vă sugerăm să va adresați unui servicu de 
psihiatrie, apoi andro-endocrinologie, după care, în raport de rezultatele 
obținute şi tratamentul prescris, să vă încadraţi social cu curaj, încercînd 
să optaţi pentru o parteneră corespunzătoare. 

FERRARY, G.T. —1 — Tg. Mureș. Adresaţi-vă unui specialist androlog 
din cadrul unei clinici de endocrinologie. 

M.D.R. — București. Începeți viața sexuală. Numai după aceea, dacă vor 
apărea tulburări, consultați un medic. 

BIX — Reșița. 1) Nu am auzit de o asemenea «influenţă nefastă». 2) Cititi 
volumul «Sexologie» de Tudor Stoica. 3) Nu acestea sint metodele de detec- 
tare a bolii despre care ne pomeniţi în scrisoare. 

FLORESCU GEORGETA. Boala nu este molipsitoare și se tratează dacă, 
bineînțeles, veți consulta un medic internist. 

B.A.G. Nu înțelegem de ce vreți să luați medicamente. Vă sfătuim insă 
să vă căsătoriți. 


ASPECTE 


ALE VREMII 
IN LUNA 
IANUARIE 1981 


Date astronomice. În anul 1981 vom trece în revistă constelaţiile 
zodiacale şi cîteva dintre marile constelații al emisferei australe, 
pentru a avea o imagine globală asupra universului stelar în care 
convieţuim. Este cunoscut că drumul aparent, pe care îl parcurge 
Soarele în jurul Pămîntului (ecliptică), reprezintă aproape un cerc: 
la 21 martie Soarele trece din emisfera australă în cea boreală, 
moment în care ecliptica intersectează ecuatorul într-un punct 
cosmic numit punctul vernal (deoarece începe primăvara în emisfera 
nordică şi toamna în cea sudică). După 6 luni, în care a parcurs 
180° de cerc, Soarele trece din nou ecuatorul, dar de data aceasta 
de la nord spre sud, prin punctul Omega sau autumnal, pentru că 
acum începe toamna în nord şi primăvara în sud. De asemenea 
este ştiut că spaţiul din lungul eclipticii, lat de 17°, în interiorul 
căruia se mişcă Soarele cu principalele sale planete, este numit 
zodiac. Acesta a fost împărţit în 12 compartimente egale («semne 
zodiacale»), avind fiecare o lungime de 30°, pe care Soarele îl 
parcurge aproximativ în 30 de zile, deci cu o viteză de 1° pe zi. 

Cele 12 semne zodiacale, cărora li s-a atribuit din antichitate 
un anumit semn simbolic, corelat cu constelația ce se găsea în 
fiecare, începeau de la echinocțiul de primăvară în ordinea urmă- 
toare: Berbec, Taur, Gemenii (primăvara), Rac, Leu, Fecioara 
(vara), Balanța, Scorpion, Săgetător (toamna). Capricorn, Văr- 
sător, Peşti (iarna). 

În zilele noastre, semnele zodiacale nu mai corespund cu conste- 
laţiile al căror nume îl poartă, din cauza fenomenului de precesie 
a echinocţiilor ce constă în retrogradarea punctului vernal către 
inaintarea Soarelui; de aceea, în fiecare an, Soarele îl întilneşte 
cu 50,2 secunde mai înainte. Acest punct vernal face ocolul între- 
gului ecuator în 25 775 de ani. Deci numai la un asemenea inter- 
val Pămiîntul se găsește în aceeași poziţie cosmică. 

Cu peste 4 000 de ani înaintea erei noastre, echinocțiul de primă- 
vară se găsea în Constelaţia Taurului; pe vremea lui Hiparch, în 
secolul al II-lea î.e.n., cînd s-a definitivat zodiacul, el se afla în 
Berbec, iar în timpurile noastre acesta se găseşte în Constelaţiu 
Peştii. 

Cînd spunem azi că Soarele a intrat în «semnul Berbecului», el 
se află în realitate în Constelaţia Peştii. (Pentru a nu se schimba 
vechile convenții, s-a hotărît păstrarea diviziunilor zodiacului în 
12 semne de 30° fiecare, cu numele pe care le aveau acum 2 500 
de ani, pornind de la punctul vernal — cînd începea primăvara 
şi cînd ar fi trebuit să înceapă şi anul.) 

La 20 ianuarie 1981, Soarele iese din semnul Capriconului şi 
intră în cel al Vărsătorului, pe care îl parcurge pină la 20 februarie. 
Constelaţia Vărsătorul este situată între Capricom şi Peşti şi la 
mijlocul distanței dintre Pegas şi Steaua Alfa din Peştele austral, 
cunoscută sub numele arab de «Fomalhaut». Este formată din 
peste 117 stele, dintre care cele mai uşor vizibile (Sadalmeik, 
Sadalsund. Gienuba, Skat şi Aucha) apar ca o linie sau ca o apă 


ce curge Constelatia coincidea cu epoca ploilor sau a ninsorilor, 


anunţindu-i pe egipteni de inundația Nilului; de aici şi numele de 
Vărsător. Ea a fost simbolizată printr-un bărbat ce ținea în miini 
un vas înclinat (amforă) din care curgea apă. Constelaţia mai con- 
ţine stele variabile, duble şi diferit colorate. De Vărsător se leagă 
şi un eveniment istoric, şi anume faptul că în seara de 26 septembrie 
1756, astronomul Tobias Mayer observă în Vărsător un obiect 
ceresc, pe care şi Lemononier, de la Observatorul din Paris, îl 
observă de mai multe ori,între anii 1750 şi 1771. Au trecut însă 
mulți ani pină ce W. Herschel, cu puternicul telescop pe care l-a 
confecţionat singur, să descopere că acel corp celest este o planetă 
mare — ce aparține sistemului nostru solar — numită Uranus. 
În Vărsător se găsesc şi trei nebuloase: una este o magnifică aglo- 
merare de stele, descoperită de Maraldi în 1746. A fost studiată 
mai tîrziu de Messier, care o considera o nebuloasă fără stele; 
dimpotrivă, Herschel a susţinut că ea este formată din miliarde 
de stele, aşezate ca nisipul mării; despre a doua nebuloasă, desco- 
perită de Herschel în 1782 şi studiată mai tirziu cu marele telescop 
al lordului Ross, s-a ajuns la concluzia că este o masă de gaze 
incandescente în care ar putea să ia naştere un nou sistem solar, 
conform teoriei lui Laplace; a treia nebuloasă este situată mai în 
exterior, aproape de steaua Beta din Capricorn. 

Pentru greci, care numeau această constelație Hydrochos, ca 
şi pentru latini, care îi spuneau Aquarius, şi pentru arabi, ce o 
numeau Sakib-al-ma, cînd răsăreau stelele Beta și Ksi era semn 
de bun augur, întrucît anunţa sfirşitul frigului şi inceputul fecun 


dității. À 
Prognoza vremii. Datorită unor valuri de aer polar, ce vor acoperi 
ținuturile noastre între 2—3, 5—12, 17—23 şi 31 ianuarie, timpul 
în această lună va fi mai rece decit normal, cu multe nopți geroase 
chiar în prima decadă, cînd se vor înregistra şi cele mai scăzute 
temperaturi ale lunii în sudul şi estul țării. Citeva încălziri mode- 
rate şi trecătoare se vor simți la: 14—16 şi 25—27 ianuarie. Nu- 
mărul zilelor de iarnă (fără dezgheţ) va fi mare în toate regiunile. 
Înnorările frecvente şi persistente nu vor permite soarelui să stră- 
lucească decît puţine ore în tot cursul lunii şi aceasta mai ales în 
decada a 3-a, cînd degajările cerului de nori vor fi mai evidente. 
Pe parcursul lunii, 9 fronturi de precipitaţii vor atinge teritoriul, 
determinînd tot atitea schimbări de vreme în jurul datelor de: 
3, 5, 11, 13, 16, 18, 24, 27 şi 30 ianuarie. Vor cădea mai ales ninsori 
şi lapoviţe, ce vor totaliza cantități de apă mai mari decit cele obiş- 
nuite. Dacă în munţi solul va fi acoperit cu zăpadă în tot timpul 
lunii, atingind cea mai mare grosime la mijlocul perioadei, în zona 
de cîmpie, el se va acoperi la sfirşitul decadei întii. 

Anul 1981 va debuta cu două zile reci, temperatura coborind 
noaptea pînă la —12°C în sud şi pînă la —16“C în nord, apoi în ur- 
mătoarele două zile temperatura va creşte. valorile diurne atingind, 
pe alocuri, şi 0°. Cerul se va menţine noros şi vor cădea ninsori 
temporare, ce vor depune strat subțire de zăpadă. În general. 
dimineţile vor fi ceţoase. 

De la 5 la 11 ianuarie, un val de frig adus de crivăț va pune stă- 
pinire pe întreg teritoriul țării. Nopțile vor deveni geroase, tem- 
peratura coborînd pînă la —20"C în şesul Dunării şi pînă la — 30°C 
în nordul Moldovei. În regiunile din vest gerul va fi mai puţin 
intens. Cerul se va păstra noros și vor cădea mai întîi ninsori locale, 
apoi generale şi abundente. Se va depune strat nou de zăpadă. 
Din cauza intensificărilor de vînt, unele din ninsori vor cădea vis- 
colit în sudul şi estul ţării. 

Intre 12 şi 16 ianuarie, vremea se va încălzi lent, dar va rămîne 
umedă, cu cer noros şi cu dimineți ceţoase. La început vor conti- 
nua să cadă ninsori cu viscoliri locale, apoi lapoviţe ce vor înmuia 
stratul de zăpadă din regiunea de cîmpie. Între 17 şi 22 ianuarie, 
un alt val de aer polar ne va aduce o nouă răcire, care de data 
aceasta va fi mai pronunţată în nord-vest, unde vor fi şi cele mai 
coborite temperaturi. Cerul va rămine noros şi vor continua să 
cadă ninsori ce vor îngroşa considerabil stratul de zăpadă, stinje- 
nind circulația rutieră mai ales în Moldova, unde ninsorile vor fi 
viscolite. 

Între 23 şi 27 ianuarie, deşi dimineţile vor rămîne cețoase, timpul 
se va ameliora în toate regiunile. Cerul va deveni variabil, cu în- 
seninări trecătoare la orele de amiază, cînd şi temperatura va creşte 
pînă la 4°C în Maramureş şi pînă la 8°C în cimpia din sud. Nopțile 
vor rămîne reci şi cu mgg accentuat. Stratul de zăpadă va scădea 
apreciabil în grosime. În ziua de 27 este de aşteptat ca un front 
de lapovițe să pătrundă peste zona de vest a teritoriului. 

De la 28 la 31 ianuarie, timpul va lua din nou aspect închis şi 
umed, cu cer acoperit şi cu precipitații amestecate (ploi, lapovițe 
şi ninsori), care în ziua de 30 ianuarie vor cădea viscolit în sud- 
estul țării, unde crivățul se va intensifica şi temperatura va începe 
să scadă simţitor. Se va aşterne un strat nou de zăpadă 

Constelaţia Vărsătoru! 

Fondat în anul 1782 sub numele de Krungthep («Oraşul îngeri- 
lor»), Bangkokul numără în prezent 2 milioane de locuitori,ceea ce 
reprezintă aproximativ 5*,, din populația întregi țări (cca 44 milioa- 

ne). Fără a lua în considerare suburbiile, Bangkokul se întinde pe 


o suprafață de 5 000 ha, constituind principalul centru industrial, 
comercial şi cultural al țării. Prin aeroportul său bine dotat, de care 
este legat printr-o modernă autostradă, el reprezintă un fel de «placă 
turnată» către Singapore, Tokio, Kuala Lumpur, Hanoi, Manila 
Djakarta, Delhi, Dacca etc. Deşi economia țării este preponderent 
agricolă, în acest sector acționind peste 70%, din totalul populaţiei. 
investiţiile făcute tot mai pregnant în industrie au condus la crește- 
rea substanţială a aportului acesteia la produsul naţional total, care 
a atins valoarea de 29%, (şi datorită ritmului de 10%, al dezvoltării 
industriei). Participarea populaţiei — în special a locuitorilor 
Bangkokului — la acest efort pentru industrializare este dublată de 
creşterea pînă la 40%, a schimburilor comerciale ale Thailandei cu 
țările în curs de dezvoltare. Ca urmare, nivelul general de trai a 
crescut, deşi venitul mediu pe locuitor se situează încă sub 500 
dolari S.U.A., la fel ca şi media de vîrstă: 51—61 de ani! Thai- 
landa se plasează tot mai ferm pe poziţia colaborării cu celelalte 
țări şi a dezvoltării principalelor ramuri industriale, pivotul acestei 
acţiuni fiind constituit de calităţile poporului thailandez: corec- 
titudine, hărnicie, patriotism şi capacitate creatoare. 


Ansamblul de temple, capele şi palate care formează Marele 
Palat din Bangkok, înființat de regii Siamului încă din anul 1783, 
ocupă o suprafaţă de aproape 220 000 m: şi este înconjurat de un zid 
de formă pătrată, lung de 1,9 km. De acest luxos complex de clădiri 
în pur stil siamez şi abundind de marmură, aur şi piatră sculptată, 
se leagă o fructuoasă perioadă a istoriei Thailandei, începînd cu 
aproape două secole în urmă, din momentul în care a fost pusă piatra 
de temelie a oraşului Krungthep. inițial doar centru al artei şi cul- 
turii thailandeze. 

Prima organizare statală pe teritoriul actualei Thailande a fost 
constituită în nord. în secolul al XIII-lea. atingînd un nivel de puter- 
nică întlorire sub domnia regelui Ramkambhseng cel Mare, care a 
avut şi meritul introducerii alfabetului «thai». Începînd din secolul 
al XIV-lea, în sudul actualului teritoriu al Thailandei s-a cristalizat 
regatul Ayudthaya, regat ce a cunoscut o deosebită strălucire, în 
special datorită dezvoltării comerțului, meşteşugurilor şi culturii. 
Această epocă a durat pînă în secolul al XVIII-lea, cînd, în urma 
unui război cu regatul Birmaniei, regatul Ayudthaya a fost practic 
distrus. Acest tragic eveniment a încetinit dar nu a oprit dezvoltarea 
economică şi culturală a Siamului (denumirea anterioară a Thai- 
landei), acum capitala țării fiind la Dhonburi, de cealaltă parte a 
fluviului Chao-Prhya (care traversează oraşul Bangkok). Regii 
thailundezi din dinastia Chakri (ce guvernează de 200 de ani sub 


numele de Rama) au alocat fonduri financiare foarte mari pentru 
a da o nouă strălucire Siamului în general şi capitalei în special. 

Edificiile cuprinse în perimetrul Marelui Palat, una din cele 
mai impunătoare construcții ale capitalei, pot fi împărţite în 
trei mari grupe: în centru, palatul Chakri-Mahaprasad, la stinga 
intrării, grupul de clădiri-palate Mahamontien, iar în dreapta reşe- 
dinţele cunoscute sub numele Dusit-Mahaprasad. Palatele Maha- 
montien sînt în număr de trei: Sala de audiențe Amarindra, în care 
se țineau ceremoniile uzuale ale curții regale, împodobită cu tronul 
aurit şi altarul în formă de barcă, de asemenea aurit; Sala Paisal, 
unde se încoronau regii Siamului, cu tronul special pentru această 
solemnitate, precum și scaunul octogonal pe care regele şedea 
cind judeca anumite pricini ce-i erau supuse; impresionează altarul 
conținînd figura ce simbolizează Siamul cu numele «Pra-Siam»; a 
treia clădire, cunoscută sub denumirea de palatul Chakrabardibiman, 
reşedinţa regilor Rama |, al II-lea şi al III-lea, cuprinde simbolurile 
ministerelor Siamului: leul pentru Ministerul Afacerilor Interne, 
elefantul pentru Ministerul Apărării, lotusul de cristal pentru 
Ministerul Afacerilor Externe etc. Tot aici se află şi sala destinată 
ceremoniei de imbrăcare şi dezbrăcare a regilor pentru activităţile 
ce urmau să le desfăşoare. 


Piatra de temelie a grupului de palate Chakri-Mahaprasad a fost 
pusă de regele Chulalongkorn; în prezent se utilizează doar partea 
destinată recepțiilor. excepţional decorată cu reproduceri pe mătase 
ale primirilor ambasadorilor siamezi de către Regina Victoria, 
Ludovic al XIV-lea la Versailles, Napoleon la Fontainbleau etc. 
Piesa de rezistenţă a grupului este constituită de Capela regală a 
lui Budha de smaragd, unde «domnește» o uriaşă statuie a zeului 
Budha — confecţionată dintr-o piesă de jad — instalat pe un 
tron în întregime din aur, reprezentind tradiționalul car Busabok 
atribuit zeităților Hindu. De menţionat că statuia a fost descoperită 
în anul 1464 la Chiengai şi a călătorit prin mai multe temple, inclusiv 
palatul regelui din Dhonburi, de unde a fost adusă în «Oraşul înge- 
rilor», destinindu-i-se un templu special de către regele Rama I. 
Aici impresionează, pe lingă numeroase alte podoabe de cult. 
statuete, lampadare, jilțuri etc, și picturile de pe pereţi reprezen- 
tind povestea vieții lui Budha, tentaţiile şi renunțările din în- 
văţătura budistă, concepția din evul mediu asupra formării şi 
existenței Universului, episoade din epopeea Ramakien etc. Vizita- 
torii care pătrund în acest templu sînt impresionați încă de la început 
de statuetele aurite, scările de marmură şi leii negri din marmură 
care «veghează» intrarea... (Florin Zăgănescu) 


Vulcanii submarini 


Rifturile oceanice nu sint altceva decit un șirag neintrerupt 
de vulcani activi, marea majoritate invizibili, fiind scufundați 
în adincul apelor oceanice și formind tipul de vulcani sub- 
marini lineari sau în lanț. Totuși acest şirag de vulcani sub- 
marini apare în două locuri pe uscat: în Islanda — insulă si- 
tuată în mod sigur de-a lungul riftului medio-atlantic, unde 
linia de revărsare a lavei este lungă de cca 30 km și unde, prin 
măsurarea fisurilor deschise, s-a constatat că în terțiar s-a 
produs o- dilatare a insulei între 200 și 400 km, cu un ritm de 
numai 5 mm/an — şi în estul Atricii, vasta depresiune Atar (pre- 
lungirea spre nord a «marelui rift est-atrican»), care nu este 
altceva decit continuarea pe uscat a dorsalei Mării Roșii și 
a Oceanului Indian. 

Vulcanismul dorsalelor oceanice este cel mai răspindit pe 
glob, chiar dacă se produce pe litosfera oceanelor, unde 
vulcanii nu pot fi văzuţi, iar manifestările lor sint reduse și 
fără explozii violente — lava în formă de pernă (pilow-lava), 
degajată lent, conduce la formarea unei cruste sticloase sub- 
tiri sub care magma rămine fluidă, datorită presiunii mari a 
apei. La adincimile mari de peste 1000 m, cind erupțiile vul- 
canice sint, foarte intense, se formează conuri submarine 
sau chiar insule (Hawaii, Samoa, Tonga din Pacific ş.a.). 

Revenind la fenomenele vulcanice petrecute pe dorsala Paci- 
ficului, specialiştii francezi, americani şi mexicani, care au 
participat la operaţiunea «CYAMEX», au descoperit de curind, 
pentru prima dată, izvoare submarine cu temperaturi mari de 
citeva sute de grade, depozite de sulfuri polimetalice, adevărate 
«păduri» de coloane piramidale de lavă stratificată, precum 
şi o extraordinară faună marină. 

Remorcat aproape de fundul Oceanului Pacific de către 
nava «Meville», dispozitivul de observaţie «ANGUS» a re- 
perat și el — graţie aparatelor fotografice și termometrice de 
la bord — chiar pe axa dorsalei, o zonă de cca 10 km lungime 
și de 50—100 m lățime, pe care sint presărate mici conuri de 
mai mulţi metri înălțime, pertect aliniate și scăldate de ape 
calde. Pentru precizarea acestor descoperiri, de pe «ALVIN» 
— un minisubmarin — s-au efectuat cercetări în aceeași zonă 
submarină, constatindu-se că micile conuri vulcanice sint 
alcătuite din îngrămădiri de sulfuri polimetalice (zinc, cupru, 
fier) ce sînt străbătute de o multitudine de hornuri din care 
ies jeturi de apă foarte caldă, cu viteze de pină la 70 km/oră. 
Temperatura măsurată la orificii variază între 150 și 500°C, 
acestea fiind cele mai ridicate temperaturi identificate vreo- 


dată pe fundul mării. 

Chiar dacă fenomenele vulcanice, submarine sau subaeriene, 
aduc și vor aduce foloase tot mai mari omenirii (energie elec- 
trică, pămint fertil, roci metamortice bogate în minerale), tot 
ele sint acelea care aduc și mari pagube. Ne putem da seama 
ce înseamnă un val marin de 20—30 m, produs pe unda de şoc 
ce ia naştere deasupra epicentrului unui cutremur submarin 
(tsunami), care se propagă cu mare viteză pe toate direcţiile, 
distrugind totul în calea sa. Din aceste cauze, vulcanologii 
caută necontenit să consulte, la «fața locului», fenomenele 
care se petrec în întregul aparat vulcanic, pentru a putea su- 
praveghea şi chiar preveni manifestările provocate de aceștia. 
Institutul de fizică a globului împreună cu alte organisme de 
specialitate duc o adevărată ofensivă în cercetarea vulcanilor 
submarini. Mai întîi. Fundatia naţională pentru știință din 
S.U.A. a alocat fonduri suplimentare care au permis ca în 
toamna acestui an să se execute cinci noi scutundări în falia 
Tamayo din Pacific, sub denumirea de operaţiunea RISE-bis 
(împreună cu operaţiunile CYAMEX şi RISE fac parte din 
programul RITA). În cadrul acestui program, nava franceză 
«Jean-Charcat» va executa în 1981 harta batimetrică a zonei 
pacifice studiate în 1978 şi 1979, iar «ALVIN» va reveni pe 
dorsala explorată pentru a efectua o campanie de cercetări 
multidisciplinare. (C. Nedelcu) 


borcane şi atunci cînd acestea se vor 


OPTIMIZĂRI 
GEOMETRICE 


tUrmare din pag. 21) 


proporţională cu indicatorul CE/S. 

Observaţie. Se pot concepe, în funcţie 
de raţiuni reale (mărimea apartamen- 
telor, mărimea şi forma terenului pe 
care se vor construi blocurile, diferiți 
indicatori, destinaţia construcţiilor etc.), 
multe alte configurații. 

Se constată că cel mai rentabil mo- 
del este configuraţia. inelară poligo- 
nală (de exemplu, cea reprezentată în 
fig. 1), sau cea zonagonală atît din 
punct de vedere al punerii în valoare 
într-o măsură cît mai mare a terenuri- 
lor construibile, cît şi în privința pon- 
derii extrem de mici a pereţilor exteriori; 
cel mai neeconomic model este cel al 
blocurilor liniare (rectilinii) de lungime 
circa 40 m, sistem practicat astăzi pe 
scară largă (!!!); blocurile de astăzi 
sînt prea reci iarna, pierderea de căl- 
dură prin pereţii laterali exteriori fiind 
de 1,5 ori mai mare decit la modelul 
inelar poligonal multiplu conex; con- 
sumul de materiale grele de construcție 
este mult mai mare la aceste blocuri 
(deoarece CE/S= 20%). Observaţie. Ac- 


tuala stare de lucruri din construcții 
nu poate fi menţinută. În cel mai rău 
caz trebuie să se accepte soluţii de tipul 
celei din figura 2, care prezintă valori 
acceptabile ale indicilor de economici- 
tate. Un alt avantai al modelelor de 
tipul celor din figurile 1, 2, 3 constă 
in faptul că se realizează o închidere 
a spaţiului, care poate fi absolută (în 
perspectiva viitorului apropiat: se pot 
acoperi cu «sticlă» — sau cu materiale 
ieftine de natura acesteia — spaţiile 
dintre blocuri, asigurindu-se în pro- 
porție de 70—80% păstrarea căldurii 
emise prin pereţii laterali ai blocului). 
De asemenea, construcţiile zonagonale 
pentru consumul casnic de energie prin 
montarea pe pereţii «exteriori» (care, 
în realitate, reprezintă suprafața inte- 
rioară a unor cilindri poligonali) a 
unor panouri solare sau a unor «oglinzi» 
reflectorizante. 

5. Capacele metalice de la borcanele 
de 0,8 litri. Dacă pentru borcanele de 
0,8 litri se folosesc capacele metalice 
utilizate în prezent pentru borcanele 
de 0,42 litri, se obţine o economie de 
27% metal. Majoritatea alimentelor îm- 
buteliate astăzi în borcane de 0,8 litri 
vor putea fi îmbuteliate în aceleaşi 

astupa cu capacele care se utilizează 
în momentul de față la borcanele de 
0,42 litri. 

6. In transporturi. Caroseriile pentru 
marfă ale autocamioanelor pot fi redi- 
mensionate. Se obțin economii apre- 
ciabile de metal şi, implicit, de benzină 
de 15% —20% prin micşorarea greu- 
tății mijlocului de transport şi prin 
mărirea capacității de transport. 


® 

Notă. Deşi acest material a fost pre- 
zentat oficial încă din mai 1979, trece- 
rea la aplicarea sa în practică a devenit 
un fapt real numai cu sprijinul revistei 
«Ştiinţă şi tehnică». De aceea țin să 
aduc mulțumiri revistei pentru recep- 
tivitatea în fața noului, aceasta fiind 
dealtfel una din menirile sale. 


N.R. Autorul articolului prezintă pro- 
puneri privind economia de energie şi 
materii prime prin prisma unor criterii 
strict geometrice. Este posibil ca aceste 
forme geometrice optime să nu fie accep- 
tabile din considerente funcționale sau 
tehnologice. Este util insă ca ele să fie 
cunoscute şi să se tindă, în limita posi- 
bilului, spre realizarea lor. 


TELEFON CU MEMORIE 


Probabil că la cei care folosesc foarte mult telefonul s-au 
gîndit specialiștii ce au pus la punct aparatul COMOC 2001. 
Pentru că, într-adevăr, utilizarea sa este tot atît de simplă 
ca și cea a unui calculator. Astfel, pentru a obține sau în- 
trerupe o legătură telefonică nu trebuie decit să apeși pe o 
tastă. În acel moment se aprinde un martor luminos. 
Compunerea numărului se face pe taste sonore care con- 
trolează înregistrarea fiecărei cifre. Ultimul număr soli- 
citat este sistematic stocat în memorie și obținut din nou 
doar prin folosirea unei singure taste. Înzestrat cu un am- 
plificator cu patru niveluri sonore, aparatul permite, de 
asemenea, o conversaţie colectivă la distanţă. Să reținem 
și alte date practice ale lui COMOC 2001: are dimensiuni 
reduse (210x70x35 mm), poate fi instalat pe birou, 
agăţat pe perete sau conectat ușor pe orice instalație P.T.T. 


AMPRENTELE 


STRĂ- 
MOȘILOR 
NOȘTRI? 


Priviţi cu atenţie, stimaţi cititori, ceste două imagini. 
Se aseamănă? Da. Și totuși există mici diferențe — la bolta 
plantară și degete — care nu pot scăpa nici celui mai puțin 
avizat: dintre dumneavoastră. Într-adevăr, este vorba de 
amprentele oamenilor de astăzi (1) și de cele ale homi- 
nidelor ce au existat în pliocen (2). Ideea acestei comparații 
aparține anatomistului britanic dr. M.H. Day,care a vrut 
să se convingă că amprentele descoperite în 1978 și 1979 
la Laetili (Tanzania), considerate a avea o vechime de 
3,6—3,75 milioane de ani, sint, de fapt, ale unor «perso- 
naje bipede. «Hărțile», realizate de specialistul în fotograme- 
trie E.H. Wickens și publicate recent de revista «Nature», 
par să demonstreze că presupunerea este corectă. Se aş- 
teaptă însă și verdictul podologilor. 


MINITRACTOR ELECTRIC 


Tractorul electric cu utilizări multiple din imagine este cel mai mic tractor 
din lume capabil să transporte o încărcătură de o tonă. El cîntărește 90 kg și 
măsoară 66 cm lungime, 53,5 cm lățime, 35,5 cm înălțime și poate fi transportat 
în portbagajul unei mașini. În momentul utilizării, o bară de direcție mobilă 
mărește lungimea tractorului cu 66 cm și înălțimea cu 53,5 cm. Caroseria. 
montată pe un șasiu din oţel tubular, este construită din material plastic armat 
cu fibre de sticlă. Vehiculul este echipat cu una sau două rotițe în față și două 
roți în spate, cu dimensiunea de 30,5 cm x 7,5 cm, cu frînă cu disc. Micul 
tractor este livrat cu un încărcător de baterie, care poate fi conectat la ten- 
siunea de rețea pentru a reîncărca bateria în timpul nopții. Utilizările mini- 
tractorului sînt multiple. Poate fi folosit la transportul remorcilor sau cărucioa- 
relor încărcate de-a lungul aleilor strimte ale uzinelor; la încărcarea și descăr- 
carea camioanelor; pentru transportul pe distanță scurtă a diverse obiecte, de la 
echipamente uzinale şi materiale pentru grădinărit pînă la cărți și lenjerie etc. 

În sfirșit se pot utiliza două tractoare în tandem, constituind astfel un vehi- 
cul pe patru roţi motrice, cu o putere de tracțiune de două ori mai mare. 

UN ORDINATOR | 
PENTRU BICICLETA? 


De fapt,o veritabilă «cutie neagră», montată pe ghidon, etanşă, 
insensibilă la intemperii, la diferenţele de temperatură şi şocuri, 
ce furnizează pasionaţilor bicicletei o serie de date extrem de 
preţioase: distanţa ce rămîne de parcurs din numărul total de 
kilometri propuşi iniţial, viteza de deplasare, viteza orară medie, 
cadenţa (numărul de pedalări), timpul scurs de la plecare (în minute 
şi secunde sau în ore şi minute). La aceste calităţi, apreciate, cre- 
dem, în special de performeri, mai adăugăm: montarea foarte 
uşoară (cca 30 de minute) a «Pacer» 2000, ca şi prezenţa în alcă- 
tuirea sa a unui captator, fixat pe furca din faţă,şi a unu emiţător, 
plasat pe spiţele roții din faţă, œ emite semnale la fiecare rotaţie. 
Un al doilea emițător se află pe cadru, sub şa, iar receptorul pe 
pedală. Totul funcţionează graţie pilelor alcaline clasice utilizate 
la aparatele de fotografiat. 


„VOCEA“ CARE NE TREZEȘTE DIMINEAȚA! 


După păpuși sau alte jucării care vorbesc, vocea sintetică animează un nou 
domeniu al vieţii noastre: cel al măsurării timpului. De neimaginat și totuși 
real, un ceas «vorbitor — ce ne anunţă cu glas tare ora- (pentru moment în 
limba engleză) de cîte ori dorim acest lucru —a fost pus la punct de curind 
de firma Sharp. Este vorba, de fapt, de un circuit C-MOS, ce conţine pe 
5,3 * 5,3 mm toate funcţiile necesare sintezei vocii. Memoria de 4 000 octeți 
permite generare — la 13—22 secunde —a cuvintelor, cu posibilitatea de a 
reconstitui vocea feminină sau masculină sau diferite tonalități. (Memoria 
internă poate ajunge pină la un milion de octeți prin adăugarea unor memorii 
externe.) Această mică minune, de dimensiunile unui pachet de țigări și cu o 
greutate de 160 g, ne mai rezervă însă și alte surprize: afișează orele, minu- 
tele şi secundele; poate să joace rolul unui cronometru, de asemenea «or- 
bitom, anunţind, de exemplu, timpul ce a trecut în probele de nataţie. 

0 „PASĂRE“ RARĂ: 


SCHIURILE O 4 
CU COADĂ DE RÎNDUNICĂ 


Dacă nu în fiecare iarnă, cel puţin o dată la doi am se 
creinventează schiurile. Ultimul model, prezentat anul acesta, 
a depăşit, credem, orice imaginaţie. Și totuși, susțin specia- 
liştii, se pare că această fantezie nu este gratuită, inovația 
propusă mărind suplețea schiului la extremitatea sa poste- 
rioară, lucru deosebit de important pentru slalom, dar dificil 
de realizat în construcția originală. 


POMPĂ DE APĂ 
EOLIANĂ 


Moara de vînt din fotografie, livrată 
sub formă de trusă şi construită in 
Olanda, se poate utiliza ca pompă de 
apă. Partea cea mai lungă a ei măsoară 
2,60 m. Piesele fabricate din oțel și 
galvanizate la cald se asamblează ușor 
prin buloane și piulițe. Dacă acestei 
instalaţii i se atașează piese speciale, 
poate servi la forarea puțurilor de apă. 
Scoaterea apei (de la adincimea de 
1—15 m) se realizează cu ajutorul unei 
pompe cu piston cu efect simplu, avînd 
o putere de 1,5 kW și un randament 
de 10 20 tone/oră, în funcție de adin- 
cimea puţului și forța vintului. Moara 
de vînt are o înălțime totală de 7 m, 
& palete, un rotor cu diametrul de 4,60 m, 
ocupind o suprafață cu diametrul de 
2,40 m. 


FOTOGRAFII ÎN 
CĂDERE LIBERĂ 


Un sport tehnic extrem de atractiv, 
dar şi plin de pericole: fotografiatul în 
cădere liberă. Amănuntele tehnice ale 
acestei temerare îndeletniciri sint, cre- 


dem, extrem de interesante. 

Mai intii, un fotograf al înălțimilor 
trebuie să fie extrem de rapid. În cazul 
unei sărituri de la 1000 m înălțime 
zborul liber durează numai cca 5 se- 
cunde, iar în cazul uneia de la 4 000 m 
cca 70 de secunde, deoarece, în funcţie 
de poziţia corpului, el coboară cu viteza 
de 200 -300 km/oră. 

În al doilea rind, amatorul de ima- 
gini spectaculoase are nevoie, în afara 
cunoștințelor tehnice de specialitate, 
de o foarte bună condiție fizică, apara- 
tul de fotografiat fiind fixat pe casca 
de protecție, deasupra frunții. La des- 
chiderea parașutei, ansamblul cască- 


— 


aparat, care pe sol cintărește cca 2 kg, 
exercită o forță de 21 kg. lată de ce 
fotograful parașutist trebuie să-și an- 
treneze necontenit musculatura... cefei. 

În sfirșit, alegerea unghiului de vi- 
zare și declanșarea aparatului cu ajuto- 
rul unui dispozitiv amplasat în gură 
sint alte dificultăți pe care el trebuie 
să le surmonteze. 

Rezultatele justifică însă eforturile. 
Fotografiile realizate în cădere liberă — 
fie că au ca obiectiv «baletul parașu- 
tiștilor, fie peisajele neobișnuite cu 
soare, nori şi pămintul văzut de sus — 
sint «atracțiile» deosebite ale saloanelor 
fotografice. 


CEL MAI MARE 
CORT DIN LUME 


Aşa cum era de aşteptat, cet ma mare 
cort din lume găzduiește spectacole de 
circ. Și, cum o cere «meseria, circarii 
sint adevărați hoinari, deplasindu-se cu 
spectacolele lor dintr-un oraș în altul. 

Aspectul tehnic deosebit al acestui 
record mondial, despre care relatează 
într-un număr recent revista vest-ger- 
mană «Hobby», îl constituie precizia şi 
rapiditatea cu care este montat imensul 
cort. Prevăzut a adăposti pe scaune 
5600 de spectatori, imensul edificiu este 
constituit din nu mai puțin de 20 000 de 
părți componente. Montajul lor începe 
prin amplasarea celor patru stilpi cen- 
trali, înalți de 32 de metri. După anco- 
rarea cablurilor de susținere, se trece la 
întinderea prelatei. Ea are o suprafaţă 
de 5400 mp. Pină nu demult ea era 
confecționată din bumbac impregnat. În 
prezent, pentru o mai mare rezistență la 
intemperii, țesătura de bumbac a fos: 
înlocuită cu folii de PVC. În număr de 
12, ele cîntăresc, împreună cu cablurile 


pe care se întind, cca 5 tone. 

Ridicarea cortului propriu-zis durează 
cca 4 ore. Apoi, în alte trei ore, se ame- 
najează interiorul: amfiteatrul cu cele 
5 600 de locuri, scena, instalația elec- 


trică ce cuprinde kilometri de cabluri, 
estrada muzicală etc. La capătul a 7 ore 
de muncă încordată, cei cca 200 de mun- 
citori și tehnicieni au încheiat pregătirile. 
Spectacolul poate începe. 


JOCURI 
MATEMATICE 


EXISTĂ UN ASEMENEA NUMAR? 


Există oare un număr care împărțit 
la 3 să dea rest 1, împărțit la 4 să dea 
rest 2, împărțit la 5 să dea rest 3, iar îm- 
părţit la 6 să dea rest 4? 


CRIPTARITMIE 

Soluţia problemei apărute în nr. 9 

Se remarcă: E înmulţit cu C ne dă C. Dacă E 
ar fi 1, atunci înmulţirea cu ABC ne-ar da ABC 
şi nu FEC. Deci E nu este 1. Ce cifră înmulțită cu 
o alta, diferită de 1 dă un număr care se termină 
cu cifra inițială? Gindiţi-vă puțin. Veţi vedea că 
0 sau 5. Dacă C ar fi 0, atunci adunat cu E arda E 
si nu B. Deci C este 5. În continuare, punerea în 
ecuație este foarte simplă. Încercaţi! 

În tinal: A=1, B=2, C=5, D=3, E=7, F=8, 


=6H=4. 


CONCURSUL NOSTRU 


Numai doi concurenţi se mai menţin pe 
iocul | după cele două mici jocuri CRIPT- 

ARITMIE și GREUTĂŢILE, care se pare 
că au dat multă bătaie de cap rezolvatorilor. 
Ei sint Gh. Braşoveanu — Urlaţi din Bucu- 
rești și lulius Cocuz din Cim HRD no Mier 
venesc, cu cîte 30 de puncte. li urmează însă 
îndeaproape: Bușe Adrian (Buc): 29 p, 
Petru Sorin (P. Neamţ): 29 p, Victor Van- 
cea (Bacău): 29 p, Constantin Antal 
(Braşov): 29 p, Enache Miron (Aninoasa): 
29 p, Covaciu loan (Zalău): 28 p, Florin 
Cocină (Motru): 28 p, Olah Ecaterina 
(Galaţi): 28 p, Martin Dan (Cluj-Napoca): 
28 bp. 


Redacţia revistei 


urează cititorilor 
si colaboratorilor 
un călduros 


săi 


SOLUȚIA PROBLEMEI «GREUTĂȚILE» (dată de lulius Cocuz) 


—————————— 

43810] PREȚUL UNUI EXEMPLAR: 3 LE! 


Consum redus de benzină, siguranţă și fiabilitate, 
confort şi un design ireproşabil sînt numai cîteva 
dintre caracteristicile noului tip de autoturism româ- 
nesc «Dacia»-1310. Utilizarea economizorului, a 
motoventilatorului electric, a filtrului cu priză de 
aer cald, mărirea raportului de compresie la 9:1, 
ca și diminuarea coeficientului aerodinamic prin 
adoptarea spoilerului conduc la consumuri mici de 
benzină: numai 6 | la 100 km. Economicitatea este 
obținută odată cu creşterea puterii motorului 
(1 289 cm). Viteza maximă pe care o poate atinge 
«Dacia»-1310 este de 140 km/h. 

Imbunătăţirea continuă a siguranței circulaţiei a 


îi stat, de asemenea, în atenţia constructorilor. Dotă- 


rile pe care «Daciay-1310 le va oferi în 1981: oglinzi 
terioare, frîne cu dublu circuit asistate, centuri 


de securitate etc.,conferă un spor de siguranță la- 
drum. 3 
In plus, rotulele de suspensie, transmisiile plane--ă 
tare şi rulmenţii roților au o etanșeitate perfectă, 
ceea ce înseamnă garanții în plus pentru o durabili- 
tate superioară. 
Concepute după reguli ergonomice, scaunele din 
față sînt dotate cu rezemătoare de cap, uşor reglabile 
în înălţime. Zgomotul din habitaclu este diminuat 


datorită mochetei, iar tabloul de bord este înzestrat 


cu accesorii care vor face şi mai plăcută călătoria la 
volanul «Daciei»-1310. Prin redesenarea părții din 

față şi a spatelui, prin stilizarea bordului şi a vola- { 
nului, prin diversitatea coloristică şi armonizarea 

nuanțelor, autoturismele «Dacia»-1310 au dobîndit 

noi valențe estetice. 


